**Republika Hrvatska**

**Zagrebačka županija**

**Općina Bistra**

**Općinsko vijeće**

**OBRAZLOŽENJE UZ PRORAČUN OPĆINE BISTRA**

**ZA 2025. GODINU I PROJEKCIJE ZA 2026. I 2027. GODINU**

Sukladno odredbama Zakona o proračunu (“Narodne novine” br. 144/21, u daljnjem tekstu : Zakon ), Zakona o fiskalnoj odgovornosti (“Narodne novine” br. 111/18, 83/23), Pravilnika o proračunskom računovodstvu i računskom planu (“Narodne novine” br. 158/23), Zakona o financiranju jedinica lokalne i područne (regionalne) samouprave (“Narodne novine” br. 127/17, 138/20, 151/22, 114/23), Uputama Ministarstva financija za izradu Proračuna jedinica lokalne i područne (regionalne) samouprave za razdoblje 2025. – 2027. godine, Uputama za izradu Proračuna Općine Bistra za 2025. godinu i projekcija za 2026. i 2027. godinu, te na osnovi gospodarskih kretanja u 2024. godini kao i pokazatelja izvršenja za prvih devet mjeseci 2024. godine izrađen je Prijedlog Proračuna Općine Bistra za 2025. godinu i Projekcije za 2026. i 2027. godinu.

Prijedlog Proračuna dostavlja se Općinskom vijeću na usvajanje temeljem odredbi članka 40. Zakona o proračunu. Uz Proračun i Projekcije donosi se i Odluka o izvršavanju Proračuna Općine Bistra za 2025. godinu.

Vlada RH u postupku donošenja novog paketa poreznih propisa od 01.01.2025. godine planira izmjenu niz zakona koji utječu na prihode proračuna jedinica lokalne samouprave. Izmjenama Zakona o porezu na dobodak povećava se osnovni osobni odbitak i odbitak za uzdržavane članove, te se izmjenjuju rasponi niže i više stope poreza na dohodak. Tako će općine od 01.01.2025. godine moći odrediti nižu stopu između 15 i 20 %, a višu između 25 i 30 %. Općina Bistra ne planira promjenu trenutno važećih stopa poreza na dohodak koje iznose 20 % za nižu stopu na poreznu osnovicu do visine od 50.400,00 eura godišnje, odnosno 4.200,00 eura mjesečno, i 30 % za višu stopu na poreznu osnovicu preko 50,400,00 eura godišnje. Najavljenim izmjenama zakona o lokalnim porezima porez na kuće za odmor će se transformirati u porez na nekretnine. Jedinice lokalne samouprave dužne su uvesti porez na nekretnine. Oporezivat će se nekretnine koje ne služe za stalno stanovanje niti dugoročni najam i to u rasponu od 0,60 eura do 8 eura po m2, ovisno o odluci pojedine jedinice lokalne samouprave. Prihod od poreza na nekretnine biti će zajednički ( 80 % JLS i 20 % država). Odluke o visini poreza na nekretnine lokalne jedinice moraju donijeti do 28. veljače iduće godine za 2025., a za svaku iduću godinu do 15. prosinca prethodne godine.

Prijedlogom Proračuna Općine Bistra za 2025. godinu planirano je povećanje cijene komunalne naknade za poslovne prostore koji se nalaze u onom dijelu Gospodarske zone Bistra koja je u potpunosti opremljena izgrađenom komunalnom infrastrukturom ( Krapinska ulica ). Ne planiraju se povećanje ostalih javnih davanja u nadležnosti Općine, a ostali prihodi planirani su na temelju važećih zakonskih propisa koji reguliraju visinu i raspodjelu zajedničkih prihoda proračuna kao i važećih odluka Općine Bistra i/ili sklopljenih ugovora.

Nastavit će se ulaganja u izgradnju i modernizaciju komunalne infrastrukture. Proračunom za 2025. godinu zadržana je razina financiranja programa, aktivnosti i projekata u predškolskom, osnovnoškolskom, srednjoškolskom i visokoškolskom obrazovanju, kulturi, sportu, javnom redu i sigurnosti, a posebno u socijalnoj zaštiti najugroženijih skupina stanovništva. Nadalje, financira se održavanje postojeće infrastrukture, tekuće održavanje imovine u vlasništvu Općine, programi potpore poljoprivredi i gospodarstvu, te programi zaštite okoliša.

U 2024. godini započela je realizacija najznačajnijeg kapitalnog projekta „Izgradnje Područnog vrtića Kapljica” u Poljanici Bistranskoj, kapaciteta za upis 4 nove grupe djece od navršenih godinu dana do polaska u osnovnu školu. Predviđeni troškovi izgradnje i opremanja novog vrtića iznose oko 2.900.000,00 eura. Temeljem poziva na dodjelu bespovratnih sredstava “Izgradnja, dogradnja, rekonstrukcija i opremanje predškolskih ustanova” sa Ministarstvom znanosti i obrazovanja potpisan je Ugovor o dodjeli bespovratnih sredstava za projekte koje se financiraju iz Mehanizma za oporavak i otpornost na iznos 726.259,21 eura. Razliku od oko 2.173.740,79 eura Općina Bistra će financirati iz kredita dugoročnog zaduženja kod Hrvatske banke za obnovu i razvitak u iznosu 2.140.000,00 € i ostali dio iz vlastitih proračunskih sredstava.

Planirani rok izgradnje Područnog vrtića Kapljica je kolovoz 2025. g., a opremanja vrtića listopad, kako bi u studenome 2025. vrtić započeo s radom.

U prosincu 2023. godine završeni su radovi na EU projektu “Obnova zgrade stare škole i kulturno – turistička revitalizacija kroz ITU mehanizam - Ekomuzej Bistra”. Projekt je sufinancirala Europska unija iz europskih strukturnih i investicijskih fondova kroz mehanizam integriranih teritorijalnih ulaganja na području Urbane aglomeracije Zagreb. U listopadu 2024. godine Općina Bistra je osnovala ustanovuu kulturi Kulturno–turistički centar Bistra koja postaje treći proračunski korisnik Općine Bistra. Za 2025. godinu planiraju se sredstva za financiranje redovne djelatnosti ustanove ( sredstva za plaće i ostale rashode za zaposlene i materijalni rashodi ). Planira se zapošljavanje dvoje djelatnika do kraja 2024. godine, ravnatelja i asistenta – suradnika.

Projekcijama za 2026. i 2027. godinu planira se, u okviru raspoloživih prihoda, nastaviti s financiranjem onih programa, aktivnosti i projekata koji su u skladu sa ciljevima razvoja Općine.

Osnova za izradu Prijedloga proračuna za 2025. godinu, kao i Projekcija za naredno dvogodišnje razdoblje je razvoj općine kao jedinice lokalne samouprave, poboljšanje uvjeta života stanovnika općine, izgradnja i razvoj komunalne infrastrukture, unapređenje kulture i sporta, briga o djeci, mladima i stanovništvu treće životne dobi te realizacija investicijskih projekata u skladu s Planom proračuna i proračunskim mogućnostima, a oslanjajući se na natječaje EU i nacionalnih fondova koji su otvoreni ili će biti otvoreni u narednim godinama.

Općina Bistra ima tri proračunska korisnika: ***Dječji vrtić Kapljica***, ***Općinska knjižnica Bistra*** ***i Kulturno–turistički centar Bistra.***

Sukladno Zakonu o proračunu i uputama Ministarstva financija Proračun Općine Bistra je konsolidirani proračun s tri proračunska korisnika, u kojemu su u cijelosti uključeni Financijski planovi Dječjeg vrtića Kapljica, Općinske knjižnice Bistra i Kulturno – turističkog centra Bistra, odnosno prikazani su vlastiti i namjenski prihodi proračunskih korisnika, te rashodi proračunskih korisnika koji će se financirati iz tih prihoda.

Odlukom o izvršavanju proračuna Općine Bistra za 2025. godinu propisano je izuzeće od uplate vlastitih i namjenskih prihoda proračunskih korisnika u proračun Općine Bistra. Navedeno izuzeće ne isključuje obvezu planiranja navedenih prihoda i primitaka te rashoda i izdataka u proračunu Općine Bistra. Sukladno Odluci o izvršavanju proračuna i Uputama za izradu proračuna propisano je izvještajno praćenje ostvarivanja vlastitih i namjenskih prihoda i primitaka proračunskih korisnika, kao i njihovo trošenje. Ovi podaci moraju biti uključeni u polugodišnji i godišnji izvještaj o izvršenju proračuna Općine Bistra.

***Proračun Općine Bistra za 2025. godinu i projekcije za 2026. i 2027. godinu*** sastoji se od:

1. Općeg dijela,
2. Posebnog dijela,
3. Obrazloženja proračuna.

**Opći dio proračuna** planiran je prema ekonomskoj klasifikaciji na drugoj razini (razina podskupine ekonomske klasifikacije) računskog plana, a sastoje se od:

* Sažetka Računa prihoda i rashoda i Sažetka Računa financiranja,
* Računa prihoda i rashoda :

1. ukupni prihodi i rashodi prema ekonomskoj klasifikaciji

2. ukupni prihodi i rashodi prema izvorima financiranja

3. ukupni rashodi prema funkcijskoj klasifikaciji

- Računa financiranja

**Posebni dio proračuna** planiran je prema važećoj organizacijskoj klasifikaciji Općine (razdjeli, glave, proračunski korisnici, odnosno nositelji programa), ekonomskoj i funkcijskoj klasifikaciji, izvorima financiranja potrebnim za njihovo provođenje, te aktivnostima i projektima unutar pojedinog programa.

**Obrazloženje** **proračuna** sastavni je dio proračuna jedinice lokalne i područne ( regionalne) samouprave i sastoji se od obrazloženja općeg dijela proračuna i obrazloženja posebnog dijela proračuna.

Obrazloženje općeg dijela proračuna jedinice lokalne i područne (regionalne) samouprave sadrži obrazloženje prihoda i rashoda, primitaka i izdataka i prenesenog manjka odnosno viška proračuna jedinice lokalne i područne (regionalne) samouprave.

Obrazloženje posebnog dijela proračuna temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja ( Provedbeni program Općine Bistra za razdoblje 2021. – 2025. ).

Zakonom o proračunu u sustav planiranja uveden je trogodišnji okvir što znači da se i ove godine uz Proračun za 2025. godinu, usvajaju i Projekcije proračuna za 2026. i 2027. godinu, sukladno zakonskim odredbama. Navedene Projekcije planirane su sukladno smjernicama Ministarstva financija, lokalnim mogućnostima proračuna te planiranoj dinamici provedbe nacionalnih i EU projekata koje je Općina Bistra prijavila ili ih priprema za prijavu. Projekcije koje su usvojene u prošlogodišnjem proračunskom procesu ( Proračun za 2024.-2026. ) mijenjaju se uslijed utjecaja gospodarske i financijske situacije kao i izmjena određenih zakonskih propisa.

Prema uputama Ministarstva financija kod planiranja proračuna primjenjuje se petogodišnji okvir planiranja na način da se uz plan za 2025. godinu i projekcije za 2026. i 2027. godinu prikazuje i Izvršenje proračuna za 2023. godinu i Plan proračuna za 2024. godinu.

1. **OPĆI DIO PRORAČUNA**

**SAŽETAK RAČUNA PRIHODA I RASHODA I SAŽETAK RAČUNA FINANCIRANJA**

Prihodi i primici proračuna obuhvaćaju prihode poslovanja, prihode od prodaje nefinancijske imovine, primitke od financijske imovine i zaduživanja te raspoloživa sredstva iz prethodnih godina. U konsolidiranom proračunu Općine Bistra za 2025. godinu ukupni prihodi su planirani u iznosu od 10.301.681,93 eura. Projekcija proračuna za 2026. godinu iznosi 7.986.446,00 eura, a Projekcija za 2027. godinu iznosi 8.945.608,00 eura.

Ukupni rashodi uravnoteženi su s prihodima i obuhvaćaju rashode poslovanja, rashode za nabavu nefinancijske imovine i izdatke za financijsku imovinu i otplate zajmova.

|  |  |  |  |
| --- | --- | --- | --- |
|  | Plan za 2025. ( u eurima) | Projekcija za 2026. ( u eurima) | Projekcija za 2027. ( u eurima) |
| PRIHODI POSLOVANJA | 7.841.511,93 | 7.736.376,00 | 8.815.538,00 |
|  |
| PRIHODI OD PRODAJE NEFINANCIJSKE IMOVINE | 500.000,00 | 220.000,00 | 100.000,00 |
| **UKUPNO PRIHODI I PRIMICI:** | **8.341.511,93** | **7.956.376,00** | **8.915.538,00** |
| RASHODI POSLOVANJA | 5.993.601,93 | 6.386.186,00 | 6.108.798,00 |
| RASHODI ZA NEFINANCIJSKU IMOVINU | 4.104.910,00 | 1.335.250,00 | 2.571.800,00 |
| **UKUPNO RASHODI I IZDACI:** | **10.098.511,93** | **7.721.436,00** | **8.680.598,00** |
| RAZLIKA – MANJAK / VIŠAK | -1.757.000,00 | 234.940,00 | 234.940,00 |
|  |  |  |  |
|  |  |  |  |
|  | Plan za 2025. (u eurima) | Projekcija za 2026. ( u eurima) | Projekcija za 2027. ( u eurima) |
| PRIMICI OD FINANCIJSKE IMOVINE I ZADUŽIVANJA | 1.830.000,00 | 0,00 | 0,00 |
| IZDACI ZA FINANCIJSKU IMOVINU I OTPLATE ZAJMOVA | 203.170,00 | 265.010,00 | 265.010,00 |
| NETO ZADUŽENJE / FINANCIRANJE | 1.626.830,00 | -265,010,00 | -265.010,00 |
|  |  |  |  |
|  | Plan za 2025.  ( u eurima) | Projekcija za 2026. ( u eurima) | Projekcija za 2027. ( u eurima) |
| UKUPAN DONOS VIŠKA/MANJKA IZ PRETHODNIH GODINA | 0,00 | 0,00 | 0,00 |
| DIO VIŠKA IZ PRETHODNE GODINE KOJI ĆE SE RASPOREDITI U RAZDOBLJU 2025. - 2027. | 130.170,00 | 30.070,00 | 30.070,00 |
|  |
| VIŠAK/MANJAK + NETO ZADUŽIVANJE/ FINANCIRANJA | 0,00 | 0,00 | 0,00 |

**RAČUN PRIHODA I RASHODA**

Prihodi Proračuna Općine Bistra za 2025. godinu, zajedno s prihodima proračunskih korisnika, planirani su u ukupnom iznosu od 8.341.511,93 eura, od čega prihodi Općine Bistra iznose 6.715.271,00 eura, odnosno zauzimaju udio od 80,50 % u ukupnim prihodima, a prihodi proračunskih korisnika iznose 1.626.240,93 eura, odnosno 19,50 % ukupnih prihoda u 2025. godini. Planirani prihodi Dječjeg vrtića Kapljica u 2025. godini iznose 1.357.000,93 eura, prihodi Općinske knjižnice Bistra 103.590,00 eura, a prihodi Kulturno-turističkog centra Bistra iznose 165.650,00 eura.

|  |  |  |  |  |  |
| --- | --- | --- | --- | --- | --- |
|  | **Proračun Općine Bistra za 2025.**  **( u eurima)** | **Financijski plan proračunskog korisnika "Dječji vrtić Kapljica“**  **za 2025.(u eurima)** | **Financijski plan proračunskog korisnika Općinska knjižnica Bistra**  **za 2025. ( u eurima)** | **Financijski plan proračunskog korisnika Kulturno– turistički centar Bistra**  **za 2025. ( u eurima** | **UKUPNI PRORAČUN OPĆINE BISTRA**  **za 2025.**  **( u eurima)** |
| 6. Prihodi poslovanja | 6.215.271,00 | 1.357.000,93 | 103.590,00 | 165.650,00 | 7.841.511,93 |
| 7. Prihodi od prodaje nefinancijske imovine | 500.000,00 | 0,00 | 0,00 | 0,00 | 500,000,00 |
| **UKUPNO PRIHODI:** | **6.715.271,00** | **1.357.000,93** | **103.590,00** | **165.650,00** | **8.341.511,93** |  |

**PRIHODI POSLOVANJA I PRIHODI OD PRODAJE NEFINANCIJSKE IMOVINE**

***Prihodi poslovanja***

Planirani prihodi poslovanja Općine Bistra za 2025. godinu iznose 6.215.271,00 eura, dok prihodi poslovanja Dječjeg vrtića Kapljica iznose 1.357.000,93 eura, Općinske knjižnice Bistra 103.590,00 eura, a Kulturno–turističkog centra Bistra 165.650,00 eura.

Ukupno planirani prihodi poslovanja Općine Bistra i proračunskih korisnika iznose 7.841.511,93 eura.

U nastavku obrazloženja daje se struktura prihoda poslovanja prema skupinama prihoda:

**Prihodi od poreza** najznačajniji su izvor prihoda proračuna Općine, a sudjeluju u ukupnim prihodima poslovanja za 2025. godinu sa oko 58 %, te iznose 4.558.085,93 eura. Prihodi od poreza sastoje se od *prihoda od poreza i prireza na dohodak*, *poreza na imovinu*, *poreza na robu i usluge* i *ostalih prihoda od poreza*. Planirani su na temelju dinamike priljeva ove vrste prihoda u 2024. godini kao i očekivanih kretanja gospodarske aktivnosti u 2025. i narednim godinama. U odnosu na plan za 2024. godinu, a uzimajući u obzir najavljene izmjene poreznih zakona kao i obvezu uvođenja poreza na nekretnine planirani su za 2025. godinu u iznosu većem za oko 28 %.

**Pomoći iz inozemstva i od subjekat unutar općeg proračuna** planirane u iznosu od 1.861.642,00 eura, predstavljaju drugi najznačajniji izvor prihoda poslovanja u 2025. godini i čine udio od 23,74 % u prihodima poslovanja. Prihodi su planirani na temelju mogućnosti sufinanciranja projekata iz programa EU fondova, tekućih pomoći iz državnog proračuna (fiskalno izravnanje i fiskalna održivost dječjih vrtića), tekućih i kapitalnih pomoći iz proračuna Zagrebačke županije, te kapitalnih pomoći iz proračuna Grada Zaprešića. Sastoje se od *Pomoći proračunu iz drugih proračuna* ( tekućih i kapitalnih za Općinu Bistra i za proračunske korisnike Dječji vrtić Kapljicu, Općinsku Knjižnicu Bistra i Kulturno–turistički centar Bistra ) i *Pomoći iz državnog proračuna temeljem prijenosa EU sredstava*planiranih za Općinu Bistra za projekte: ”Rekonstrukcija Severske ulice s komunalnom infrastrukturom” i ”Izrada prostornih planova” (e-Planovi).

**Prihodi od imovine** planirani su u 2025. godini u iznosu od 136.810,00 eura što je 1,74 % u odnosu na planirane prihode poslovanja, a sastoje se od prihoda od financijske imovine i prihoda od nefinancijske imovine. *Prihodi od financijske imovine* uključuju bankovne kamate na depozite po viđenju i zakonske zatezne kamate na zakašnjela plaćanja. *Prihodi od nefinancijske imovine* uključuju naknade za koncesije (dimljačar), prihode od zakupa i iznajmljivanja imovine, naknade za zakup plinske i telekomunikacijske mreže i ostale prihodi od nefinancijske imovine (legalizacija - kazne). Planirani su u istoj razini u odnosu na plan za 2024. godinu.

**Prihodi od upravnih i administrativnih pristojbi, pristojbi po posebnim propisima i naknade** planirani su u iznosu od 1.163.445,00 eura i treći su najznačajniji izvor prihoda poslovanja. Sastoje se od *Upravnih i administrativnih pristojbi* (prihodi od prodaje državnih biljega), *Prihoda po posebnim propisim*a (vodni doprinos, doprinos za šume, ostali nespomenuti prihodi i ostali nespomenuti prihodi po posebnim propisima), *komunalnog doprinosa i komunalne naknade.* Planiraju se u većem iznosu zbog planiranja veće izgradnje poslovnih prostora u Gospodarskoj zoni Bistra, a s time i veći prihodi od komunalnog doprinosa. U 2025. godini planira se povećanje cijene komunalne naknade za poslovne prostore koji se nalaze u onom dijelu Gospodarske zone Bistra koja je u potpunosti opremljena izgrađenom komunalnom infrastrukturom ( Krapinska ulica ).

**Prihodi od prodaje proizvoda i robe, te pruženih usluga i prihodi od donacija** planirani su u ukupnom iznosu od 119.179,00 eura, odnosno 1,51 % prihoda poslovanja.

Sastoje se od *prihoda od prodaje robe* i *prihoda od pruženih usluga*. U Općini Bistra odnose se na prihode od Grada Zagreba, Zagrebačke županije i Hrvatskih šuma koji temeljem potpisanog Sporazuma sufinanciraju održavanje Sljemenske ceste Gornja Bistra - Crveni spust i prihode od Hrvatskih voda za obračun, fakturiranje i naplatu naknade za uređenje voda. U Dječjem vrtiću Kapljica odnose se na prihode od prodaje proizvoda (ostaci hrane), pruženih usluga (najma prostora) i tekućih donacija, u Općinskoj Knjižnici Bistra na prihode od kapitalnih donacija knjiga, a kod Kulturno-turističkog centra Bistra na prihode od prodaje ulaznica i suvenira.

**Kazne, upravne mjere i ostali prihodi** planirani su u iznosu od 2.350,00 eura i odnose se na troškove ovrha za naplatu dospjelih neplaćenih potraživanja Općine Bistra i Dječjeg vrtića Kapljica.

**PRIHODI PRORAČUNSKIH KORISNIKA**

**Prihodi proračunskog korisnika : “DJEČJI VRTIĆ KAPLJICA” – 1.357.000,93 eura:**

* Prihodi za financiranje rashoda poslovanja i rashoda za

nabavu nefinancijske imovine korisnika - 924.445,93 eura,

* Pomoći iz inozemstva i od subjekata unutar općeg proračuna - 8.500,00 eura,
* Prihodi od imovine - 360,00 eura,
* Prihodi od upravnih i administrativnih pristojbi - 417.525,00 eura,
* Prihodi od prodaje proizvoda i robe te pruženih usluga - 5.820,00 eura,
* Kazne, upravne mjere i ostali prihodi - 350,00 eura.

**Prihodi proračunskog korisnika : “OPĆINSKA KNJIŽNICA BISTRA” – 103.590,00 eura:**

* Prihodi za financiranje rashoda poslovanja i rashoda za

nabavu nefinancijske imovine korisnika - 84.890,00 eura,

* Pomoći iz inozemstva i od subjekata unutar općeg proračuna - 14.100,00 eura,
* Prihodi od upravnih i administrativnih pristojbi - 4.250,00 eura,
* Prihodi od donacija - 350,00 eura.

**Prihodi proračunskog korisnika “KULTURNO-TURISTIČKI CENTAR BISTRA ” – 165.650,00 eura:**

* Prihodi za financiranje rashoda poslovanja i rashoda za

nabavu nefinancijske imovine korisnika - 147.650,00 eura,

* Pomoći iz inozemstva i od subjekata unutar općeg proračuna - 10.000,00 eura,
* Prihodi od prodaje proizvoda i robe te pruženih usluga - 8.000,00 eura.

***Prihodi od prodaje nefinancijske imovine***

**Prihodi od prodaje neproizvedene dugotrajne imovine** planirani su u iznosu od 500.000,00 eurai odnose se na prihode Općine Bistra od prodaje zemljišta u Gospodarskoj zoni Bistra i prodaje zemljišta i objekata koje je Općina Bistra naslijedila kao ošasnu imovinu.

**RASHODI POSLOVANJA I RASHODI ZA NABAVU NEFINANCIJSKE IMOVINE**

Ukupni rashodi poslovanja i rashodi za nabavu nefinancijske imovine Proračuna Općine Bistra za 2025. godinu, zajedno s rashodima proračunskih korisnika, planirani su u iznosu od 10.098.511,93 eura, od čega rashodi Općine Bistra iznose 6.581.059,00 eura, a rashodi proračunskih korisnika iznose 3.517.452,93 eura (rashodi Dječjeg vrtića Kapljica 3.248.112,93 eura, Općinske knjižnice Bistra 103.690,00 eura i rashodi Kulturno-turističkog centra Bistra 165,650,00 eura).

***Rashodi poslovanja***

Ukupni rashodi poslovanja Općine Bistra i proračunskih korisnika iznose 5.993.601,93 eura. Sastoje se od rashoda za zaposlene, materijalnih rashoda, financijskih rashoda, subvencija, pomoći unutar općeg proračuna, naknada građanima i kućanstvima i ostalih rashoda.

U nastavku obrazloženja daje se struktura rashoda poslovanja Općine Bistra prema skupinama rashoda:

**Rashodi za zaposlene** planiraju se su u ukupnom iznosu od 1.596.042,93 eura, a planirani su prema broju zaposlenih u 2024. godini i planu zapošljavanja za 2025. godinu. Obuhvaćaju rashode za zaposlene u Općini Bistra za 12 djelatnika, rashode za za zaposlene u Dječjem vrtiću Kapljica za trenutno zaposlenih 40 djelatnika te dodatnih 8 djelatnika koje se planira zaposliti krajem 2025. godine prilikom otvaranja Područnog vrtića Kapljica, rashode za zaposlene u Općinskoj knjižnici Bistra za 2 djelatnice i rashode za zaposlene u Kulturno-turističkom centru Bistra ( planirano zapošljavanje 2 djelatnika krajem 2024. godine).

Strukturu rashoda za zaposlene čine bruto plaće, doprinosi na plaće te ostali rashodi za zaposlene (jubilarne nagrade, prigodne nagrade, dar djetetu, topli obrok). Povećani su u odnosu na plan za 2024. godinu zbog novih zapošljavanja u Kulturno-turističkom centru Bistra i Područnom vrtiću Kapljica.

**Materijalni rashodi** planiraju se u iznosu od 2.921.999,00 eura i najznačajnija su stavka u rashodima poslovanja ( 48,75 %), te se odnose na materijalne rashode Općine Bistra, Dječjeg vrtića Kapljica, Općinske knjižnica Bistra i Kulturno-turističkog centra Bistra.

Sastoje se od *Naknada troškova zaposlenima* (naknade troškova prijevoza na posao i s posla, naknade troškove službenih putovanja i stručna usavršavanje zaposlenika), *Rashoda za materijal i energiju* (troškovi uredskog materijala, literature, sredstva za čišćenje, radnu odjeću, troškove električne energije, plina, goriva, sitnog inventara, namirnica, didaktičke opreme, troškove materijala i djelova za održavanje imovine, te troškove materijala pri organizaciji manifestacija), *Rashoda za usluge* (komunalne usluge, usluge promidžbe i informiranja, telefona i poštarine, računalne usluge, usluge tekućeg i investicijskog održavanja, kao i drugi rashodi vezani za potrebe Jedinstvenog upravnog odjela i proračunskih korisnika), *Naknade troškova osobama izvan radnog odnosa* (naknada troškova prijevoza LAG) *i Ostali nespomenuti rashodi poslovanja* (naknade za rad predstavničkih i izvršnih tijela, povjerenstava i radnih tijela, rashodi za reprezentaciju, premije osiguranja, članarine, rashodi protokola te ostali nespomenuti rashodi poslovanja).

**Financijski rashodi** planiraju se u iznosu od 124.990,00 eura. Odnose se na *rashode za kamate na primljene kredite* Općine Bistra i Dječjeg vrtića Kapljica temeljem sklopljenih ugovora o kreditima, te *ostale financijske rashode* (rashode za usluge banaka i platnog prometa, rashode Državnog proračuna za uslugu naplate prihoda, prijenos sredstava za izvlaštenja, troškove javnog bilježnika i HRT pristojbu).

**Subvencije** su planirane u iznosu 45.185,00 eura. Odnose se na rashode Općine Bistra za subvencije poljoprivrednicima i poticajne mjere u poljoprivredi, za subvencioniranje privatnih dječjih vrtića i za sufinanciranje troškova kampanje ”Ne budi loš, koristi koš”.

**Pomoći dane u inozemstvo i unutar općeg proračuna** planiraju se u iznosuod 134.500,00 eura i odnose se na pomoći Osnovnoj školi Bistra za sufinanciranje nabave radnih bilježnica i drugih obrazovnih materijala, sufinanciranje škole u prirodi, sufinanciranje boravka u školi, natjecanja učenika, troškove za 1. dan škole i kapitalne pomoći za Osnovnu školu Bistra, te sufinanciranje troškova ostalih dječjih vrtića kojima je osnivač druga jedinica lokalne samouprave.

**Naknade građanima i kućanstvima na temelju osiguranja i druge nagrade** obuhvaćaju rashode na ime pomoći u sklopu programa socijalne skrbi (naknade građanima i kućanstvima u novcu i naravi, te sufinanciranje troškova stanovanja), jednokratne novčane potpore umirovljenicima, stipendije učenicima srednjih škola i studentima, subvencije nabave radnih bilježnica i drugih materijala, radionicu za djecu s posebnim potrebama, novčane pomoći za opremu novorođenog djeteta, te financiranje troškova poštarine za plaćene račune komunalne naknade i naknade za uređenje voda. Planirana sredstva za navedene namjene u 2025. godini iznose 73.400,00 eura i u cijelosti se odnose na rashode Općine Bistra.

**Ostali rashodi** planiraju se u iznosu od 1.097.485,00 eura, a obuhvaćaju *proračunsku pričuvu*, troškove *izgradnje groblja* u Poljanici Bistranskoj, *tekuće donacije* udrugama, ustanovama, političkim strankama, vjerskim zajednicama, Udruženju obrtnika Zaprešić i Crvenom križu, *kapitalne donacije* (vjerskoj zajednici), *ostale tekuće donacije* (sufunanciranje troškova ostalih dječjih vrtića, Hrvatske gorske službe spašavanja i DVD-a Bistra), te *kapitalne pomoći* Vodoopskrbi i odvodnji Zaprešić za izgradnju vodoopskrbnog sustava i sustava otpadnih voda. Kapitalne pomoći Vodoopskrbi i odvodnji Zaprešić d.o.o. planirane su za izgradnju vodoopskrbnog sustava i sustava otpadnih voda temeljem Plana radova na izradi projektne dokumentacije i izgradnji komunalne infrastrukture na distributivnom području Vodoopskrbe i odvodnje Zaprešić d.o.o. i prema Programu gradnje i održavanja komunalnih vodnih građevina za 2025. godini na području Općine Bistra.

***Rashodi za nabavu nefinancijske imovine***

Rashodi za nabavu nefinancijske imovine planiraju se u ukupnom iznosu od 4.104.910,00 eura i čine udio u ukupnim rashodima od 40,64 % (Općina Bistra 2.241.900,00 eura, Dječji vrtić Kapljica 1.839.600,00 eura, Općinska knjižnica Bistra 22.410,00 eura, Kulturno-turistički centar Bistra 1.000,00 eura).

Rashodi za nabavu dugotrajne imovine sastoje se od rashoda za nabavu neproizvedene dugotrajne imovine, rashoda za nabavu proizvedene dugotrajne imovine i rashoda za dodatna ulaganja na nefinancijskoj imovini.

**Rashodi za nabavu neproizvedene dugotrajne imovine** planiraju se u iznosu od 15.000,00 eura i obuhvaćaju rashode Općine Bistra, te se odnose na kupnju zemljišta za izgradnju komunalne infrastrukture u Gospodarskoj zoni Bistra.

**Rashodi za nabavu proizvedene dugotrajne imovine**čine najveći udio u ovim rashodima, planiraju se u iznosu od 4.062.910,00 eura, a obuhvaćaju ulaganja u izgradnju nadstrešnice u sklopu zgrade Kulturnog centra, rekonstrukciju Severske ulice s komunalnom infrastrukturom, izgradnju pješačkog pločnika u Stubičkoj ulici u Bukovju, izgradnju rotora u Bistranskoj ulici, izgradnju pješačkog pločnika u Ulici Bana Josipa Jelačića, izgradnju pomoćnog igrališta na Sportskom centru Bistra, izgradnju komunalne infrastrukture u Gospodarskoj zoni Bistra, uredsku opremu i namještaj, komunikacijsku opremu, uređaje, strojeve i opremu za ostale namjene, opremu za javne površine, opremanje i uređenje dječjih igrališta, ulaganja u računalne programe, izradu prostornih planova, projektnu i ostalu dokumentaciju, planove, strategije i provedbene programe. U Dječjem vrtiću Kapljica navedeni rashodi obuhvaćaju kapitalna ulaganja u opremu vrtića, namještaj, opremu za dječje igralište i ulaganja u računalne programe.

Izgradnja Područnog vrtića Kapljica u Poljanici Bistranskoj najznačajniji je kapitalni projekt u 2025. godini. Planirani rashodi za izgradnju i opremanje vrtića u 2025. godini iznose 1.841.000,00 eura.

U Općinskoj knjižnici Bistra navedeni se rashodi odnose na kapitalna ulaganja u opremu i knjige. U Kulturno-turističkom centru Bistra navedeni se rashodi odnose na nabavu uredske opreme i namještaja.

**Rashodi za dodatna ulaganja na nefinancijskoj imovini**odnose se na troškove kapitalnih ulaganja na postojećim objektima i prostorima u vlasništvu Općine Bistra. U okviru ovih rashoda planirano je 27.000,00 eura za rekonstrukciju javne rasvjete, rekonstrukciju krovišta i uređenje potkrovlja na Društvenom domu Bukovje, te dogradnju sanitarnih čvorova na Društvenom domu u Kamenolomu.

**RASHODI PRORAČUNSKIH KORISNIKA**

**Rashodi proračunskog korisnika: “DJEČJI VRTIĆ KAPLJICA” – 3.248.112,93 eura:**

* Rashodi poslovanja - 1.408.512,93 eura,
* Rashodi za nabavu nefinancijske imovine - 1.839.600,00 eura.

**Rashodi proračunskog korisnika: “OPĆINSKA KNJIŽNICA BISTRA”- 103.690,00 eura:**

* Rashodi poslovanja - 81.280,00 eura,
* Rashodi za nabavu nefinancijske imovine - 22.410,00 eura.

**Rashodi proračunskog korisnika: ”KULTURNO-TURISTIČKI CENTAR BISTRA” – 165.650,00 eura:**

* Rashodi poslovanja - 164.650,00 eura,
* Rashodi za nabavu nefinancijske imovine - 1.000,00 eura.

**RAČUN ZADUŽIVANJA / FINANCIRANJA**

*PRIMICI OD FINANCIJSKE IMOVINE I ZADUŽIVANJA*

Primici od zaduživanja u 2024. i 2025. godini odnose se na dugoročno zaduženje Općine Bistra kod Hrvatske banke za obnovu i razvitak za projekt „Izgradnja Područnog vrtića Kapljica“ ( Ugovor o kreditu broj: INJN-24-1103342, sklopljen 26.07.2024. g.), na iznos kredita od 2.140.000,00 eura s rokom otplate od 12 godina uključujući poček od 2 godine.

U 2025. godini primici od zaduživanja planiraju se u iznosu od 1.830.000,00 eura.

*IZDACI ZA FINANCIJSKU IMOVINU I OTPLATE ZAJMOVA*

Izdaci za otplatu glavnica primljenih kredita i zajmova obuhvaćaju sredstva za otplate glavnica po dugoročnim kreditima kod HBOR-a ( za Općinu Bistra i Dječji vrtić Kapljicu ).

U 2025. godini planirano je za otplatu glavnica dugoročnih kredita ukupno 203.170,00 eura, od toga 126.000,00 eura za Općinu Bistra, za kredit HBOR-a iz 2018. godine za financiranje infrastrukturnih projekata i 77.170,00 eura za Dječji vrtić Kapljicu za otplatu glavnice primljenih dugoročnih kredita HBOR-a iz 2019. i 2020. godine za projekte „Energetska obnova zgrade Dječjeg vrtića Kapljica” i „Rekonstrukcija i dogradnja Dječjeg vrtića Kapljica u Poljanici Bistranskoj“.

*NETO ZADUŽIVANJE / FINANCIRANE*

Ukupni primici od financijske imovine i zaduživanja planirani su u 2025. godini u iznosu od 1.830.000,00 eura. Izdaci za financijsku imovinu i otplate zajmova planiraju se u iznosu od 203.170,00 eura, te neto zaduživanje / financiranje za 2025. godinu iznosi 1.626.830,00 eura.

**RASPOLOŽIVA SREDSTVA IZ PRETHODNIH GODINA**

U Proračunu Općine Bistra za 2025. godinu ukupno se planiraju raspoloživa sredstva iz prethodnih godina, odnosno višak prihoda u iznosu od 130.170,00 eura.

Planiran je višak prihoda poslovanja Općine Bistra u iznosu od 100.000,00 eura koji se temelji na procjeni rezultata poslovanja iz 2024. godine.

Višak prihoda poslovanja Općinske knjižnice Bistra u iznosu 100,00 eura temelji se na procjeni rezultata poslovanja iz 2024. godine.

Višak prihoda poslovanja Dječjeg vrtića Kapljica u iznosu od 30.070,00 eura odnosi se na višak prihoda MRRFEU - pomoći za dogradnju vrtića.

***PRIHODI I RASHODI PREMA IZVORIMA FINANCIRANJA***

U Proračunu Općine Bistra za 2025. godinu ukupno planirani prihodi u iznosu od 8.341.511,93 eura raspoređuju se prema sljedećim izvorima financiranja:

1. Opći prihodi i primici = 4.815.705,93 eura.
2. Vlastiti prihodi = 162.070,00 eura,

- od čega su vlastiti prihodi korisnika = 13.070,00 eura.

3. Prihodi za posebne namjene = 1.250.844,00 eura,

- od čega su prihodi za posebne namjene korisnika = 421.735,00 eura.

4. Pomoći = 1.611.042,00 eura,

- od čega su pomoći od korisnika = 32.600,00 eura.

5. Donacije = 1.350,00 eura,

- u cjelosti se odnose na korisnike.

6. Prihodi od prodaje ili zamjene nefinancijske imovine = 500.500,00 eura,

- od čega su prihodi s osnove osiguranja korisnika = 500,00 eura.

Rashodi su planirani u iznosu od 10.098.511,93 eura i raspoređeni prema sljedećim izvorima financiranja:

1. Opći prihodi i primici = 4.742.605,93 eura,

- od čega su prihodi za financiranje rashoda poslovanja korisnika = 1.098.575,93 eura i prihodi za financiranje rashoda za nabavu nefinanciske imovine korisnika =11.310,00 eura.

2. Vlastiti prihodi = 162.070,00 eura,

- od čega su vlastiti prihodi korisnika = 13.070,00 eura.

3. Prihodi za posebne namjene =1.250.844,00 eura,

- od čega su prihodi za posebne namjene korisnika = 421.735,00 eura.

4. Pomoći = 1.611.042,00 eura,

- od čega su pomoći od korisnika = 32.600,00 eura.

5. Donacije =1.350,00 eura,

- odnose se na korisnike.

6. Prihodi od prodaje ili zamjene nefinancijske imovine = 400.500,00 eura,

- od čega su prihodi s osnove osiguranja korisnika = 500,00 eura.

7. Namjenski primici od zaduživanja =1.830.000,00 eura.

8. Višak prihoda =100.100,00 eura,

- od čega je višak prihoda korisnika = 100,00 eura.

***RASHODI PREMA FUNKCIJSKOJ KLASIFIKACIJI***

U Proračunu Općine Bistra za 2025. godinu ukupni rashodi u iznosu od 10.098.511,93 eura su planirani prema sljedećim funkcijskim klasifikacijama:

* Funkcija 01 Opće javne usluge = 1.154.777,00 eura.
* Funkcija 02 Obrana = 8.100,00 eura.
* Funkcija 03 Javni red i sigurnost = 129.210,00 eura.
* Funkcija 04 Ekonomski poslovi = 28.000,00 eura.
* Funkcija 05 Zaštita okoliša = 16.185,00 eura.
* Funkcija 06 Usluge unapređenja stanovanja i zajednice = 3.790.745,00 eura.
* Funkcija 07 Zdravstvo = 30.900,00 eura.
* Funkcija 08 Rekreacija, kultura i religija = 713.590,00 eura.
* Funkcija 09 Obrazovanje = 3.428.012,93 eura.
* Funkcija 10 Socijalna zaštita = 798.992,00 eura.

***RAČUN FINANCIRANJA PREMA IZVORIMA***

Račun financiranja sadrži podatak o primicima od zaduživanja i izdacima za financijsku imovinu i otplate zajmova za Općinu Bistra i proračunskog korisnika Dječji vrtić Kapljica prema izvorima financiranja.

Primici od zaduživanja u 2025. godini odnose se na dugoročno zaduživanje Općine Bistra u 2024. godini kod Hrvatske banke za obnovu i razvitak za projekt „Izgradnja Područnog vrtića Kapljica“.

U 2025. godini planirani primici od zaduživanja iznose 1.830.000,00 eura (Izvor: *Namjenski primici od zaduživanja*).

Izdaci za financijsku imovinu i otplatu zajma *Općine Bistra* u 2025. godini u iznosu od 126.000,00 eura odnose se na otplatu kredita HBOR-a iz 2018. godine za financiranje infrastrukturnih projekata: Izgradnja pješačkog pločnika i oborinske odvodnje u Potočnoj ulici, Izgradnja pješačkog pločnika i oborinske odvodnje u Bolničkoj ulici, Rekonstrukcija ulice Franje Gulića, Izgradnja oborinske odvodnje u ulici Franje Gulića i Rekonstrukcija javne rasvjete (Ugovor o kreditu br. KOKF-18-1100259 ).

Otplata kredita će se realizirati iz izvora *Opći prihodi i primici* u iznosu 26.000,00 eura i iz izvora *Prihodi od prodaje zemljišta* u iznosu 100.000,00 eura.

U 2026. i 2027. godini godini planirani izdaci za otplate kredita Općine Bistra iznose 187.840,00 eura iz izvora *Opći prihodi i primici* za kredit iz 2018. godine za Izgradnju komunalne infrastrukture ( Ugovor o kreditu br. KOKF-18-1100259 ) i za kredit iz 2022. godine za projekte ”Rekonstrukcija dijela Podgorske ulice” i ” Obnova zgrade stare škole i kulturno-turistička revitalizacija kroz ITU mehanizam - Ekomuzej Bistra”, za vlastito učešće ( Ugovor INJS-22-1102088 ).

Izdaci za financijsku imovinu i otplate zajmova*Dječjeg vrtića Kapljica* u 2025. godini odnose se na otplate kredita HBOR-a iz 2019. godine za projekt „Energetska obnova zgrade Dječjeg vrtića Kapljica” ( Ugovor o kreditu broj ESEU-19-1100359 ), iz 2020. godine za EU projekt „Rekonstrukcija i dogradnja Dječjeg vrtića Kapljica u Poljanici Bistranskoj“ ( Ugovor o kreditu broj EUPR-20-1100733 ) i iz 2020. godine za projekt „Rekonstrukcija i dogradnja Dječjeg vrtića Kapljica u Poljanici Bistranskoj“ – vlastiti udio ( Ugovor o kreditu broj EUPR-20-1101017 ), u ukupnom iznosu od 77.170,00 eura, od toga iz izvora *Prihodi za financiranje rashoda poslovanja korisnika* ( 47.100,00 eura ) i iz izvora *Višak prihoda MRRFEU* ( 30.070,00 eura ).

U 2026. i 2027. godini ukupno planirani izdaci za otplate kredita Dječjeg vrtića Kapljica iznose 77.170,00 eura, od toga iz izvora *Prihodi za financiranje rashoda poslovanja korisnika* 47.100,00 eura i iz izvora Višak prihoda MRRFEU 30.070,00 eura.

1. **POSEBNI DIO PRORAČUNA**

Rashodi su planirani u ukupnom iznosu od 10.351.681,93 eura, a raspoređeni su u Posebnom dijelu proračuna po razdjelima – 3 razdjela ( Općinsko vijeće, Općinski načelnik i Jedinstveni upravni Odjel ), po glavama unutar razdjela te po programima, aktivnostima i projektima, po ekonomskoj i funkcijskoj klasifikaciji, a prema Pravilniku o proračunskim klasifikacijama (“Narodne novine” br. 4/24) i Zakonu o proračunu (“Narodne novine” br. 144/21 ).

Rashodi i izdaci proračuna i proračunskih korisnika iskazani su po vrstama, te raspoređeni u programe koji se sastoje od aktivnosti i projekata, uvažavajući prioritete u financiranju osnovnih obveznih zakonskih funkcija, kao i obveza što proizlaze iz važećih zakona i na zakonu zasnovanih odluka predstavničkog tijela.

Svi rashodi raspoređeni su po programima te Proračun Općine Bistra za 2025. godinu sadrži 22 programa koji se sastoje od aktivnosti i projekata vezanih za provođenje tih programa.

U nastavku se daje pregled programa po razdjelima s procjenom potrebnih sredstava za njihovo provođenje i obrazloženje programa Proračuna Općine Bistra za 2025. godinu.

***RAZDJEL 001 – OPĆINSKO VIJEĆE – 87.780,00 eura***

***Glava 00101 – Općinsko vijeće***

**Program 1001: Program rada predstavničkog tijela - 87.780,00 eura**

Cilj Programa - Osnovni cilj programa je razvoj konkurentnog i inovativnog gospodarstva kroz osiguranje organizacijskih, materijalnih, tehničkih i drugih uvjeta za redovan rad predstavničkog tijela i radnih tjela Općinskog vijeća, te obilježavanje dana Općine Bistra. Poseban cilj je osigurati participaciju građana u odlučivanju kroz predstavnike koje su na izborima izabrali u predstavničko tijelo - Općinsko vijeće Općine Bistra.

Zakonska osnova - Zakon o lokalnoj i područnoj (regionalnoj) samoupravi („Narodne novine“, br.  33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20 ), Zakon o financiranju političkih aktivnosti, izborne promidžbe i referenduma (“Narodne novine br. 29/19, 98/19), Statut Općine Bistra ("Službeni glasnik Općine Bistra", broj 2/21), Odluka o utvrđivanju naknade troškova za rad vijećnika i članova radnih tijela Općinskog vijeća ("Službeni glasnik Općine Bistra", br. 7/21), Odluka o javnim priznanjima Općine Bistra (“Službeni glasnik” Općine Bistra br. 17/02).

Pokazatelj uspješnosti: broj pripremljenih izvještaja o provedbi akata strateškog planiranja, broj održanih sjednica Općinskog vijeća, te broj donesenih akata tijekom 2024. godine, broj objavljenih vijesti na općinskoj web stranici, te broj gostovanja u elektronskim medijima, broj uručenih javnih priznanja i nagrada, te brojnost sadržaja organizacije proslave Dana općine.

Obrazloženje - U okviru ovog programa planiraju se sredstva za naknade Općinskim vijećnicima, reprezentaciju, Savjet mladih, tekuće donacije političkim strankama, javna priznanja i nagrade, obilježavanje Dana Općine i sredstva za održavanje lokalnih izbora u svibnju 2025. godine. Sredstvima u okviru ovog programa planira se ispunjenje tehničkih, organizacijskih i drugih uvjeta za održavanje sjednica Općinskog vijeća kao i isplata naknada za rad vijećnicima, te isplata sredstava za redovito godišnje financiranje političkih stranaka. Osiguravaju se i ostali potrebni uvjeti za transparentan rad i dostupnost svih informacija sa održanih sjednica, izvještavanjem kroz natpise u tisku i u drugim oblicima javnog priopćavanja, te objavu svih akata u Službenom glasniku Općine Bistra. Za ostvarenje ciljeva unutar ovog programa u Proračunu za 2025. godinu planirano je 87.780,00 eura. Sredstva su planirana uzimajući u obzir plan i ostvarenje u 2024. godini.

Sredstva za realizaciju programa u 2025. godini planiraju se za sljedeće aktivnosti:

* ***Aktivnost: Redovni rad Općinskog vijeća – 21.390,00 eura,***
* ***Aktivnost: Obilježavanje Dana Općine Bistra – 15.990,00 eura.***
* ***Aktivnost: Izbori – 50.400,00 eura.***

***RAZDJEL 002 – OPĆINSKI NAČELNIK- 132.700,00 eura***

***Glava 00201 – Općinski načelnik***

**Program 1002: Program rada Općinskog načelnika – 97.700,00 eura**

Cilj Programa – Osnovni cilj programa je priprema i donošenje akata iz djelokruga Općinskog načelnika.

Zakonska osnova - Zakon o plaćama u lokalnoj i područnoj (regionalnoj) samoupravi (“Narodne novine br. 28/10, 10/23), Zakon o obvezama i pravima državnih dužnosnika (Urednički pročišćeni tekst, „Narodne novine“ broj 101/98, 135/98, 105/99, 25/00, 73/00, 30/01, 59/01, 114/01, 153/02, 163/03, 16/04, 30/04, 187/04, 121/05, 151/05, 141/06, 17/07, 107/07, 60/08, 38/09, 150/11,  22/13, 103/14,  03/15, 93/16, 44/17 i 66/19), Odluka o visini osnovice za obračun plaće državnih dužnosnika (”Narodne novine” broj 88/2024), Zakon o sprječavanju sukoba interesa („Narodne novine“ broj 143/21, 36/24 ), Statut Općine Bistra ("Službeni glasnik Općine Bistra" broj 2/21).

Pokazatelj uspješnosti: sigurno i održivo upravljanje općinskim financijama i likvidnost, broj donesenih akata u 2025. godini, broj objavljenih vijesti na na općinskoj web stranici te broj gostovanja u elektronskim medijima, broj održanih sastanaka sa strankama, djelatnicima, voditeljima odsjeka, pročelnikom, poslovnim partnerima, broj prisustvovanja raznim događanjima i manifestacijama na području Općine Bistra, susjednih općina i šire.

Obrazloženje - Sredstva osigurana u okviru ovog programa odnose se na provedbu mjera i aktivnosti za osiguravanje rada iz djelokruga izvršne vlasti. Za ostvarenje ciljeva unutar programa u Proračunu je planirano 97.700,00 eura.

Sredstva za realizaciju programa u 2025. godini planiraju se za sljedeće aktivnosti:

* ***Aktivnost: Redovni rad Općinskog načelnika – 82,700,00 eura,***
* ***Aktivnost: Proračunska pričuva – 15.000,00 eura.***

**Program 1003: Pokroviteljstva i obljetnice – 35.000,00 eura**

Cilj Programa – Osnovni cilj programa je razvoj općine kao turističke destinacije kroz poticanje kulturnog, sportskog, zabavnog stvaralaštva i amaterizma, te ulaganje u očuvanje identiteta i prepoznatljivost mjesta.

Posebni ciljevi su stvaranje preduvjeta sa svrhom iskorištavanja osnovnih resursa prirodne i kulturne baštine.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13, 137/15, 123/17, 98/19, 144/20 ), Zakon o proračunu („Narodne novine“, broj  144/21), Zakon o udrugama (“Narodne novine” broj 74/14, 70/17, 98/19, 151/22 ).

Pokazatelj uspješnosti: broj održanih manifestacija, posjećenost manifestacijama, broj dodijeljenih sponzorstava, brojnost sadržaja organizacije Dana Bistre.

Obrazloženje - Programom pokroviteljstva i obljetnice planiraju se sredstva za obilježavanje Dana Bistre i Bistranske čušpajzijade, provedbu drugih manifestacija u toku godine i sponzorstva iz područja sporta i kulture, obrazovanja, socijalne zaštite, zaštite okoliša te poljoprivrede i gospodarstva. Cilj ovog programa je osiguranje materijalnih, tehničkih i organizacijskih uvjeta za provedbu aktivnosti vezanih za obilježavanje Dana Bistre kao i drugih manifestacija tjekom godine, te sponzorstva. Za ostvarenje ciljeva unutar ovog programa u 2025. godini u Proračunu je planirano 35.000,00 eura.

Sredstva za realizaciju programa u 2025. godini planiraju se za sljedeće aktivnosti:

* ***Aktivnost: Obilježavanje Dana Bistre – 10.000,00 eura,***
* ***Aktivnost: Manifestacije – 20.000,00 eura,***
* ***Aktivnost: Sponzorstva – 5.000,00 eura.***

***RAZDJEL 003 – JEDINSTVENI UPRAVNI ODJEL***

***Glava 00301 – Jedinstveni upravni odjel – 6.486.579,00 eura***

**Program 1006: Program rada Jedinstvenog upravnog odjela – 693.897,00 eura**

Cilj Programa - Osnovni cilj programa je djelotvorno izvršavanje osnovnih zadaća i poslova iz djelokruga rada kroz pripremu svih akata, provođenje donesenih odluka, zaključaka i slično, objavu akata, praćenje njihova izvršenja, poslove javne nabave, poslove provedbe akata načelnika i Općinskog vijeća, poslove pripreme dokumentacije za prijave na natječaje, financijsko izvještavanje i provođenje svih poslova u okviru zakonom utvrđenih zadaća.

Posebni cilj programa je osiguravanje nesmetanog obavljanja poslova Jedinstvenog upravnog odjela kroz optimalan broj službenika i namještenika, adekvatnu i ispravnu opremu i druge radne uvjete, transparentan rad kroz dostupnost građanima radi zadovoljavanja njihovih potreba u okviru djelokruga jedinice lokalne samouprave.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o službenicima i namještenicima u lokalnoj i područnoj (regionalnoj) samoupravi (”Narodne novine” br. 86/18, 61/11, 4/18, 112/19 ), Odluka o koeficijentima za obračun plaća službenika i namještenika (“Službeni glasnik Općine Bistra” broj 6/19 ), Odluka o visini osnovice za obračun plaće službenika i namještenika u Jedinstvenom upravnom odjelu Općine Bistra (“Službeni glasnik Općina Bistra” broj 5/24 ), Pravilnik o radu za službenike i namještenike Jedinstvenog upravnog odjela Općine Bistra kojeg je donio Općinski načelnik 27.05.2010. godine, - Izmjena - 03.02.2020. godine, - Izmjena 24.05.2023. godine, Pravilnik o unutarnjem redu Jedinstvenog upravnog odjela Općine Bistra (“Službeni glasnik Općina Bistra” broj 12/18, 4/19, 5/19, 7/19, 12/22 ).

Pokazatelj uspješnosti: broj digitaliziranih usluga, broj izdanih rješenja, broj rješenih upravnih i neupravnih predmeta, broj predanih izvještaja, broj pismenih i usmenih odgovora strankama, broj prijavljenih projekata za financiranje od strane europskih i nacionalnih fondova, broj objavljenih dokumenata, broj pripremljenih akata, odluka, zaključaka i sl.

Obrazloženje - Program obuhvaća aktivnosti kojima se izvršavanju rashodi za plaće i ostala materijalna prava službenika i namještenika, tekući rashodi upravnih tjela, rashodi promidžbe i informiranja, rashodi stručnog usavršavanja i osposobljavanja djelatnika kao i rashodi za materijal, usluge i energiju neophodnu za obavljanje poslovanja. Cilj programa je osigurati financijska sredstva za financiranje tekućih rashoda vezanih za službenike i namještenike upravnih tjela, te poboljšati uvjete rada Jedinstvenog upravnog odjela Općine Bistra. Za ostvarenje ciljeva unutar ovog programa u Proračunu je planirano 693.897,00 eura.

Sredstvima u okviru ovog programa realizirati će se planirani ciljevi kroz izvršenje sljedećih aktivnosti:

* ***Aktivnost: Promidžba i informiranje – 41.500,00 eura,***
* ***Aktivnost: Rashodi za zaposlene, materijalni i financijski rashodi – 652.397,00 eura.***

**Program 1007: Krediti i zajmovi – 181.200,00 eura**

Cilj Programa - Cilj ovog programa je razvoj konkurentnog i održivog gospodarstva kroz osiguranje likvidnosti za pravovremeno podmirivanje svih preuzetih obveza Općine Bistra po primljenim kreditima i zajmovima.

Zakonska osnova - Zakon o proračunu („Narodne novine“, br. 144/21), Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08,  6/09,  36/09, 150/11, 144/12, 19/13,  137/15, 123/17, 98/19, 144/20 ), Pravilnik o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave (“Narodne novine” broj [67/22](https://narodne-novine.nn.hr/clanci/sluzbeni/2022_06_67_996.html)), Statut Općine Bistra ("Službeni glasnik Općine Bistra" broj 2/21).

Pokazatelj uspješnosti: gospodarenje objektima javne i poslovne namjene, broj projekata čije je financiranje osigurano kreditnim zaduženjem.

Obrazloženje - Općina Bistra je 26.11.2018. g. potpisala Ugovor o kreditu s Hrvatskom bankom za obnovu i razvitak na iznos kredita od 1.259.026,70 eura za financiranje infrastrukturnih projekata: Izgradnja pješačkog pločnika i oborinske odvodnje u Potočnoj ulici, Izgradnja pješačkog pločnika i oborinske odvodnje u Bolničkoj ulici, Rekonstrukcija ulice Franje Gulića, Izgradnja oborinske odvodnje u ulici Franje Gulića i Rekonstrukcija javne rasvjete. Općina Bistra dugoročno se zadužila u 2022. godini kod Hrvatske banke za obnovu i razvitak radi financiranja “Rekonstrukcije dijela Podgorske ulice” i za pokriće dijela vlastitog udjela u troškovima provedbe projekta “Obnova zgrade stare škole i kulturno-turistička revitalizacija kroz ITU mehanizam-Ekomuzej Bistra”, za iznos kredita od 495.979,59 eura na rok otplate kredita od 10 godina s počekom od 2 godine. U 2024. godini Općina Bistra se dugoročno zadužila kod Hrvatske banke za obnovu i razvitak radi financiranja izgradnje Područnog vrtića Kapljica za iznos kredita od 2.140.000,00 eura na rok otplate kredita od 12 godina s počekom od 2 godine.

Cilj ovog programa je osigurati financijska sredstva za otplatu neotplaćenog djela glavnice zajedno s pripadajućim kamatama sukladno rokovima i iznosima definiranim u otplatnom planu. U 2025. godini započinje otplata primljenog kredita HBOR-a iz 2018. godine, te je za ostvarenje ciljeva ovog programa u Proračunu za 2025. godinu planirano 181.200,00 eura.

Sredstvima u okviru ovog programa realiziralti će se planirani ciljevi kroz izvršenje sljedeće aktivnosti:

* ***Aktivnost: Otplate kredita – 181,200,00 eura.***

**Program 1010: Predškolski odgoj – 38.600,00 eura**

Cilj Programa - Osnovni cilj programa je unapređenje društvenih djelatnosti i kvalitete života stanovnika općine kroz uključivanje što većeg broja djece u organizirane primarne i dodatne programe dječjih vrtića čime se iskazuje društvena briga o djeci predškolskog uzrasta.

Posebni cilj programa predškolskog odgoja je sufinanciranje smještaja djece od strane Općine Bistra u ostalim dječjim vrtićima kojima Općina Bistra nije osnivač.

Zakonska osnova - Zakon o lokalnoj i područnoj (regionalnoj) samoupravi   („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o predškolskom odgoju i obrazovanju (“Narodne novine” broj 10/97, 107/07, 94/13, 98/19, 57/22, 101/23 ), Zakon o ustanovama (“Narodne novine” broj 76/93, 29/97, 47/99, 35/08, 127/19, 151/22), Statut Općine Bistra ( “Službeni glasnik Općine Bistra” broj 2/21 ).

Pokazatelj uspješnosti : broj djece korisnika programa.

Obrazloženje - Cilj ovog programa je sufinanciranje smještaja djece u ostalim dječjim vrtićima koja iz objektivnih razloga nisu u mogućnosti polaziti vrtić kojemu je Općina Bistra osnivač. Kako bi se i toj djeci omogućio kvalitetan predškolski odgoj Općina Bistra planirala je u Proračunu za 2025. godinu 38.600,00 eura za ostvarenje cilja ovog programa. Sredstva su planirana u istom iznosu u odnosu na plan za 2024. godinu iz razloga sve većeg interesa roditelja za upisom djece u dječje vrtiće i trenutne nemogućnosti Dječjeg vrtića Kapljica da zadovolji potrebu za traženim kapacitetima. Upravo iz tog razloga krenulo se s izgradnjom Područnog vrtića Kapljica u Poljanici Bistranskoj.

Planirani rok izgradnje i opremanja Područnog vrtića Kapljica je listopad 2025. godine kako bi u studenome 2025. vrtić započeo s radom.

Sredstva za realizaciju programa u 2025. godini planiraju se za sljedeću aktivnost:

* ***Aktivnost: Sufinanciranje troškova ostalih dječjih vrtića –38.600,00 eura.***

**Program 1011: Osnovno, srednje i visokoškolsko obrazovanje – 140.300,00 eura**

Cilj Programa **–** Osnovni cilj programa je unapređenje društvenih djelatnosti i kvalitete života stanovnika kroz doprinos što kvalitetnijem osnovnoškolskom, srednjoškolskom i visokoškolskom obrazovanju, te omogućavanje programa iznad pedagoškog standarda.

Posebni ciljevi koji se žele realizirati su pružanje podrške školi u provođenju projekata, te podrške djeci i mladima u pohađanju obrazovnih programa.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20), Zakon o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23 ), Odluka o uvjetima, kriterijima i postupku dodjele stipendija redovitim učenicima srednjih škola i studentima s područja Općine Bistra (”Službeni glasnik Općine Bistra” broj 4/17 ), Statut Općine Bistra (“Službeni glasnik Općine Bistra” broj 2/21 ).

Pokazatelj uspješnosti : broj korisnika programa.

Obrazloženje – Program obuhvaća sufinanciranje osnovnog programa Osnovne škole Bistra kroz nabavu radnih bilježnica i drugih obrazovnih materijala, sufinanciranje dodatnog programa Osnovne škole Bistra kroz sufinanciranje škole u prirodi, boravka u školi za dvije grupe prvih i dvije grupe drugih razreda, natjecanja učenika i ostale nespomenute rashode, stipendije učenicima srednjih škola i stipendije studentima, te kapitalna ulaganja u Osnovnu školu Bistra.

Kao i do sada programom se nastoje osigurati razne aktivnosti usmjerene prema razvoju i unapređenju obrazovanja, te poticati aktivnosti obrazovanja na svim njegovim razinama. Za potrebe izvršenja ciljeva sadržanih u ovom programu u 2025. godini planirano je ukupno 140.300,00 eura.

Sredstva za realizaciju programa u 2025. godini planiraju se za sljedeće aktivnosti i kapitalni projekt:

* ***Aktivnost: Osnovni program osnovnoškolskog obrazovanja – 39.000,00 eura,***
* ***Aktivnost: Dodatni program osnovnoškolskog obrazovanja – 90.400,00 eura,***
* ***Aktivnost: Srednjoškolsko obrazovanje – 4.000,00 eura,***
* ***Aktivnost: Visokoškolsko obrazovanje – 4.200,00 eura,***
* ***Kapitalni projekt: Kapitalna ulaganja u osnovnoškolsko obrazovanje – 2.700,00 eura.***

**Program 1015: Kultura i sakralna baština – 59.250,00 eura**

Cilj programa - Osnovni cilj programa kulture je valorizacija i revitalizacija kulturnih dobara u turističke svrhe kroz očuvani okoliš, prirodne i kulturne vrijednosti, te zadovoljavanje kulturnih potreba stanovnika Općine Bistra kroz poticanje kulturnog amaterizma i stvaralaštva, provođenje kulturnih projekata i programa, investicije u ustanove i kulturna dobra, zaštita kulturnih dobara, te očuvanje kulturne baštine. Posebni ciljevi su osiguranje financijskih sredstava za provođenje navedenih aktivnosti.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o kulturnim vijećima i financiranju javnih potreba u kulturi („Narodne novine“ broj 83/22 ), Zakona o udrugama („Narodne novine“ broj 74/14, 70/17, 98/19, 151/22), Uredba o kriterijima, mjerilima i postupcima financiranja i ugovaranja programa i projekta od interesa za opće dobro koje provode udruge („Narodne novine“ broj 26/15, 37/21 ), Zakon o ustanovama (“Narodne novine” broj 76/93, 29/97, 47/99, 35/08, 127/19, 151/22 ), Statut Općine Bistra („Službeni glasnik Općine Bistra“ broj 2/21 ).

Pokazatelj uspješnosti : izgrađena nova, očuvana i obnovljena postojeća kulturna i sakralna baština, broj organiziranih kulturnih manifestacija, broj udruga u kulturi, broj investicija u kulturne objekte, broj posjetitelja ustanova u kulturi i kulturnih manifestacija.

Obrazloženje - U Programu kultura i sakralna baština obuhvaćene su aktivnosti, poslovi i djelatnosti u kulturi u 2025. godini od značaja za Općinu Bistra. Cilj ovog programa je financijsko poticanje razvitka kulturnih aktivnosti odnosno provedba raznih aktivnosti udruga, ustanova i ostalih korisnika s područja kulture. Planirana su i sredstva za izradu projektne dokumentacije za “Ljetnu pozornicu” koja se planira izgraditi na prostoru bivšeg kamenoloma u Gornjoj Bistri. U Proračunu Općine Bistra za 2025. godinu planirano je 59.250,00 eura za ostvarenje ciljeva ovog programa.

Sredstva za realizaciju programa u 2025. godini planiraju se za sljedeće aktivnosti i kapitalni projekt:

* ***Aktivnost: Njegovanje sakralne baštine – 14.700,00 eura,***
* ***Aktivnost: Donacije udrugama za njegovanje kulturne baštine –32.550,00 eura,***
* ***Aktivnost: Naknade članovima povjerenstva – 2.000,00 eura,***
  + ***Kapitalni projekt: Ljetna pozornica – 10.000,00 eura.***

**Program 1017: Razvoj sporta i rekreacije- 354.000,00 eura**

Cilj programa **–** Osnovni cilj programa je unapređenje društvenih djelatnosti i kvalitete života stanovnika kroz osiguranje preduvjeta djeci i mladima za bavljenje tjelesnim aktivnostima, postizanje sportskih rezultata, te poticanje i promoviranje sporta kao zdravog načina života.

Poseban cilj programa je izgradnja i unapređenje sportsko – rekreacijske infrastrukture i sadržaja.

Zakonska osnova - Zakon o lokalnoj i područnoj (regionalnoj) samoupravi („Narodne novine“ broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o sportu ( “Narodne novine” broj 141/22), Zakon o udrugama ( “Narodne novine” broj 74/14, 70/17, 98/19, 151/22 ), Statut Općine Bistra ( “Službeni glasnik Općine Bistra” broj 2/21).

Pokazatelj uspješnosti: broj sportskih udruga, broj članova u udrugama, broj održanih natjecanja, broj osvojenih nagrada i medalja, broj izgrađenih i obnovljenih sportskih objekata.

Obrazloženje - Programom sporta planirano je sufinanciranje programskih aktivnosti sportskih udruga s ciljem uključivanja što većeg broja građana u aktivnosti organiziranog sporta, organizaciju slobodnog vremena građana s posebnim akcentom na djecu i mlade, te sufinanciranje Zajednice sportskih udruga Općine Bistra za provedbu redovne djelatnosti, provođenje natječaja, pripremu izvješća, financijske transfere, te ostale aktivnosti Zajednice. Program obuhvaća i kapitalna ulaganja u Sportski centar Bistra za projektnu dokumentaciju i izgradnju pomoćnog igrališta. Za realizaciju programa u 2025. godini planirano je 354.000,00 eura.

Sredstva za realizaciju programa u 2025. godini planiraju se za sljedeću aktivnost i kapitalni projekt:

* ***Aktivnost: Donacije sportskim društvima –151.000,00 eura,***
* ***Kapitalni projekt: Kapitalna ulaganja u Sportski centar Bistra – 203.000,00 eura.***

**Program 1018: Socijalna skrb i zdravstvena zaštita- 801.692,00 eura**

Cilj Programa - Opći cilj programa je unapređenje društvenih djelatnosti i kvalitete života stanovnika kroz poboljšanje kvalitete života i podizanje životnog standarda stanovnika, dok se posebnim ciljevima nastoji osigurati zaštita i pomaganje osobama koje same ili uz pomoć članova obitelji ne mogu zadovoljiti svoje osnovne životne potrebe zbog nepovoljnih osobnih, gospodarskih, socijalnih ili drugih okolnosti.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o socijalnoj skrbi (“Narodne novine” broj 18/22, 46/22, 119/22, 71/23, 156/23), Zakon o zdravstvenoj zaštiti (“Narodne novine” broj 100/18, 125/19, 147/20, 119/22, 156/22, 33/23, 36/24 ), Zakon o zaštiti životinja (“Narodne novine” broj 102/17, 32/19 ), Zakon o udrugama (“Narodne novine” broj 74/14, 70/17, 98/19, 151/22 ), Statut Općine Bistra (“Službeni glasnik Općine Bistra” broj 2/21).

Pokazatelj uspješnosti: broj korisnika pomoći, broj financiranih programa ili projekata udruga u socijalnoj skrbi i zdravstvenoj zaštiti, broj uključenosti djece i mladih u program rada Vijeća za prevenciju.

Obrazloženje - Sredstva u okviru ovog programa namijenjena su za pomoć obiteljima, kućanstvima i humanitarnim organizacijama, donacije udrugama u socijalnoj skrbi i zdravstvenoj zaštiti, radu Vijeća za prevenciju, veterinarskim uslugama, te za troškove subvencije prijevoza.

Općina Bistra dužna je sukladno Zakonu o socijalnoj skrbi osigurati određena prava građanima korisnicima socijalnih naknada. Općina također nastoji osigurati i druga prava i oblike pomoći na koje zakonom nije obvezana, a sve s ciljem kako bi svojim građanima omogućila dostupnost pojedinih usluga, te osigurala minimum standarda u zadovoljenju osnovnih životnih potreba. Za tu je svrhu u Proračunu za 2025. godinu planirano 801.692,00 eura.

Sredstva za realizaciju programa u 2025. godini planiraju se za sljedeće aktivnosti:

* ***Aktivnost: Pomoć obiteljima, kućanstvima i humanitarnim***

***organizacijama - 89.832,00 eura,***

* ***Aktivnost: Naknade članovima povjerenstva – 300,00 eura,***
* ***Aktivnost: Program rada Vijeća za prevenciju – 1.400,00 eura***
* ***Aktivnost: Donacije udrugama u socijalnoj skrbi i zdravstvenoj***

***zaštiti – 16.760,00 eura,***

* ***Aktivnost: Veterinarske usluge – 3.400,00 eura,***
* ***Aktivnost: Subvencija prijevoza – 690.000,00 eura.***

**Program 1021: Izgradnja komunalne infrastrukture – 2.025.980,00 eura**

Cilj Programa - Osnovni cilj programa je unapređenje infrastrukture i zaštite okoliša kroz stvaranje temelja za konkurentan i održiv razvoj općine.

Poseban cilj je osigurati ravnomjerna i kontinuirana ulaganja u komunalnu infrastrukturu i osigurati preduvjete za razvoj i izgradnju nove javne komunalne i prometne infrastrukture, te na taj način poboljšati kvalitetu života kroz pruženi viši komunalni standard.

Zakonska osnova - Zakon o lokalnoj i područnoj (regionalnoj) samoupravi („Narodne novine“ broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o komunalnom gospodarstvu (“Narodne novine” broj 68/18, 110/18, 32/20 ), Zakon o cestama (“Narodne novine” broj 84/11, 22/13, 54/13, 148/13, 92/14, 110/19, 144/21, 114/22, 114/22, 04/23, 133/23), Zakon o vodama (“Narodne novine” broj 66/19, 84/21, 47/23), Zakon o financiranju vodnog gospodarstva (“Narodne novine” broj 153/09, 90/11, 56/13, 154/14, 119/15, 120/16, 127/17, 66/19, 36/24 ).

Pokazatelj uspješnosti: broj metara asfaltiranih dionica, broj uređenih šahtova i slivnika, broj rekonstruiranih i novo izgrađenih dječjih igrališta, broj novih rasvjetnih tijela, broj kilometara izgrađenog nogostupa, broj kilometara izgrađenog sustava odvodnje, broj novo izgrađenih objekata komunalne infrastrukture.

Obrazloženje - Program izgradnje komunalne infrastrukture za 2025. godinu predviđa nastavak ulaganja u komunalnu infrastrukturu sukladno planiranim izvorima financiranja, i to u izgradnju groblja u Poljanici Bistranskoj, nerazvrstanih cesta i pješačkih staza ( izgradnja pješačkog pločnika u Stubičkoj ulici u Bukovju Bistranskom, rekonstrukcija Severske ulice s komunalnom infrastrukturom, izgradnja rotora u Bistranskoj ulici, izgradnja pješačkog pločnika u Ulici Bana Josipa Jelačića, projektna i ostala dokumentacija za pješačke pločnike i ceste ), izgradnju Gospodarske zone Bistra (procjena vrijednosti i kupnja zemljišta, projektna dokumentacija i izgradnja komunalne infrastrukture), rekonstrukciju javne rasvjete, te opremanje i uređenje dječjih igrališta. Program je usmjeren na investicijske zahvate na komunalnoj infrastrukturi Općine Bistra. Za ostvarenje navedenih ciljeva u Proračunu za 2025. godinu planirano je 2.025.980,00 eura.

Općinsko vijeće sukladno Zakonu o komunalnom gospodarstvu za svaku proračunsku godinu donosi Program gradnje objekata i uređaja komunalne infrastrukture za 2025.g. uz donošenje Proračuna.

Sredstva za realizaciju programa u 2025. godini planiraju se za sljedeće kapitalne projekte:

* ***Kapitalni projekt: Izgradnja groblja – 152.230,00 eura,***
* ***Kapitalni projekt: Izgradnja cesta i pješačkih staza – 368.000,00 eura,***
* ***Kapitalni projekt: Izgradnja Gospodarske zone Bistra – 80.000,00 eura,***
* ***Kapitalni projekt: Rekonstrukcija javne rasvjete – 7.000,00 eura,***
* ***Kapitalni projekt: Dječja igrališta – 20.000,00 eura,***
* ***Kapitalni projekt: Rekonstrukcija Severske ulice s komunalnom***

***infrastrukturom – 1.398.750,00 eura.***

**Program 1022: Održavanje komunalne infrastrukture – 1.117.252,00 eura**

Cilj Programa - Osnovni cilj programa je unapređenje infrastrukture i zaštite okoliša kroz stvaranje preduvjeta za razvoj konkurentnog i održivog gospodarstva, te proširenje postojećeg standarda u pružanju komunalnih usluga stanovništvu.

Posebni ciljevi programa su usmjereni na održavanje javnih površina i prometne infrastrukture s ciljem funkcionalnosti i maksimalne iskorištenosti uz kontinuirano povećanje standarda kroz uređenje novih površina te unapređenje postojećih.

Zakonska osnova - Zakon o lokalnoj i područnoj (regionalnoj) samoupravi („Narodne novine“ broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o komunalnom gospodarstvu (“Narodne novine” broj 68/18, 110/18, 32/20 ), Zakon o cestama (“Narodne novine” broj 84/11, 22/13, 54/13, 148/13, 92/14, 110/19, 144/21, 114/22, 114/22, 04/23, 133/23 ).

Pokazatelj uspješnosti: broj kvadratnih metara održavanih cesta, javnih i zelenih površina, diječjih igrališta, broj zbrinutih životinja, broj kućanstava obuhvaćenim deratizacijom i dezinsekcijom, broj metara asfaltiranih dionica, broj zamjenjenih rasvjetnih tijela.

Obrazloženje - Programom održavanja komunalne infrastrukture za 2025. godinu osiguravaju su sredstva za obavljanje poslova održavanja nerazvrstanih cesta, javnih i zelenih površina, održavanje javne rasvjete, asfaltiranje općinskih cesta i javnih površina, održavanje reciklažnog dvorišta, zbrinjavanje životinja, deratizaciju i dezinsekciju, stručni nadzor i projektiranje, te opremu za javne površine. Cilj ovog programa je poboljšanje uvjeta i dostupnosti komunalnih usluga stanovništvu općine kao i zadržavanje postojećeg standarda u pružanju komunalnih usluga. Radovima na održavanju komunalne infrastrukture osigurava se uredniji, za boravak ugodniji i ljepši izgled svih naselja i ulica. Za provođenje ovog programa u Proračunu za 2025. godinu planirano je 1.117.252,00 eura.

Općinsko vijeće sukladno Zakonu o komunalnom gospodarstvu za svaku proračunsku godinu donosi Program održavanja komunalne infrastrukture uz donošenje Proračuna.

Sredstva za realizaciju programa u 2025. godini planiraju se za sljedeće aktivnosti i kapitalne projekte:

* ***Aktivnost: Deratizacija i dezinsekcija – 27.500,00 eura,***
* ***Aktivnost: Zbrinjavanje životinja – 24.000,00 eura,***
* ***Aktivnost: Stručni nadzor – 14.000,00 eura,***
* ***Aktivnost: Održavanje nerazvrstanih cesta, javnih i***

***zelenih površina – 680.452,00 eura,***

* ***Aktivnost: Javna rasvjeta – 79.300,00 eura,***
  + ***Aktivnost: Asfaltiranje cesta i javnih površina – 279.000,00 eura,***
  + ***Aktivnost: Reciklažno dvorište – 2.000,00 eura,***
  + ***Kapitalni projekt: Projektiranje – 10.000,00 eura,***
  + ***Kapitalni projekt: Oprema za javne površine – 1.000,00 eura***.

**Program 1023: Zaštita okoliša – 13.185,00 eura**

Cilj Programa - Osnovni cilj programa zaštite okoliša je unapređenje infrastrukture i zaštite okoliša kroz očuvanje prirodnih i ekoloških polazišta održivog razvitka čitavog područja Općine Bistra.

Posebni ciljevi programa su usmjereni na zaštitu okoliša kroz unapređenje sustava gospodarenja otpadom i podizanje svjesti građana o potrebi očuvanja zdravog okoliša kao osnovnog resursa za razvoj svih gospodarskih aktivnosti.

Zakonska osnova - Zakon o zaštiti okoliša (“Narodne novine” broj 80/13, 153/13, 78/15, 12/18, 118/18 ), Zakon o održivom gospodarenju otpadom (“Narodne novine” broj 94/13, 73/17, 14/19, 98/19 ), Pravilnik o gospodarenju otpadom (“Narodne novine” broj 106/22 ), Pravilnik o načinima i uvjetima odlaganja otpada, kategorijama i uvjetima rada za odlagališta otpada (“Narodne novine” broj 114/15, 103/18, 56/19 ), Uredba o gospodarenju komunalnim otpadom (“Narodne novine” broj 50/17, 84/19, 14/20, 31/21, 84/20, 106/22 ).

Pokazatelj uspješnosti: postotak smanjenja količine miješanog komunalnog otpada.

Obrazloženje - Cilj programa je planirano gospodarenje otpadom kroz omogućavanje odvojenog prikupljanja otpada kao i smanjenje količine otpada koji se odlaže na odlagališta, te informiranje građana o važnosti i potrebi odvojenog sakupljanja otpada. Za provedbu ciljeva ovog programa u Proračunu za 2025. godinu planirano je 13.185,00 eura.

Sredstva za realizaciju programa u 2025. godini planiraju se za sljedeću aktivnost i kapitalni projekt:

* ***Aktivnost: Projekt ”Ne budi loš, koristi koš” – 3.185,00 eura.***
* ***Kapitalni projekt: Gospodarenje otpadom – 10.000,00 eura.***

**Program 1031: Program gradnje i održavanja komunalnih vodnih građevina- 538.063,00 eura**

Cilj Programa - Osnovni cilj programa je unapređenje infrastrukture i zaštite okoliša kroz nastavak radova na izgradnji cjelovitog sustava kanalizacije u cilju osiguravanja što većeg broja priključaka na javnu kanalizacijsku mrežu, te kvalitetnim pročišćavanjem otpadnih voda spiječiti zagađenje okoliša. U dijelu vodoopskrbe cilj je osigurati 100 postotnu pokrivenost područja općine vodovodnom mrežom. Posebni ciljevi su osigurati kvalitetu i stabilnost vodoopskrbnog sustava.

Zakonska osnova - Zakon o vodama (“Narodne novine” broj 66/19, 84/21, 47/23 ), Zakon o financiranju vodnog gospodarstva (“Narodne novine” broj 153/09, 90/11, 56/13, 154/14, 119/15, 120/16, 127/17, 66/19, 36/24 ), Zakon o komunalnom gospodarstvu (“Narodne novine” broj 68/18, 110/18, 32/20 ), Odluka o priključenju na komunalne građevine Općine Bistra (“Službeni glasnik Općine Bistra” broj 7/11), Zakon o cestama (“Narodne novine” broj 84/11, 22/13, 54/13, 148/13, 92/14, 110/19, 144/21, 114/22, 114/22, 04/23, 133/23 ).

Pokazatelj uspješnosti: duljina izgrađene mreže, broj priključaka.

Obrazloženje - Sredstva u okviru ovog programa planirana su za izgradnju vodoopskrbnog sustava i izgradnju sustava otpadnih voda. Cilj programa je provedba aktivnosti vezanih za izgradnju građevina u funkciji vodoopskrbe i odvodnje s ciljem poboljšanja standarda vodno komunalnih usluga. Sredstva u okviru programa planirana su u iznosu od 538.063,00 eura. Najveći dio planiranih sredstava odnosi se na kapitalne pomoći Vodoopskrbi i odvodnji Zaprešić d.o.o. za izgradnju vodoopskrbnog sustava i sustava otpadnih voda temeljem Plana radova na izradi projektne dokumentacije i izgradnji komunalne infrastrukture na distributivnom području Vodoopskrbe i odvodnje Zaprešić d.o.o. i prema Programu gradnje i održavanja komunalnih vodnih građevina za 2025. godini na području Općine Bistra.

Općinsko vijeće sukladno Zakonu o komunalnom gospodarstvu za svaku proračunsku godinu donosi Program gradnje i održavanja komunalnih vodnih građevina uz donošenje Proračuna.

Sredstva za realizaciju programa u 2025. godini planiraju se za sljedeće kapitalne projekte:

* ***Kapitalni projekt: Izgradnja vodoopskrbnog sustava – 341.423,00 eura,***
* ***Kapitalni projekt: Izgradnja sustava otpadnih voda – 196.640,00 eura.***

**Program 1027: Prostorno uređenje i izgradnja općine- 103.700,00 eura**

Cilj Programa - Osnovni cilj programa prostornog uređenja i izgradnje Općine je unapređenje infrastrukture i zaštite okoliša kroz donošenje mjera i provođenje postupaka izrade prostorno – planske i projektne dokumentacije u svrhu učinkovitijeg gospodarenja prostorom, bolje iskoristivosti prirodnih izvora, bržeg i usklađenijeg razvoja naselja s ciljem ostvarenja održivog razvoja cijelog područja Općine Bistra.

Poseban cilj je kvalitetno prostorno planiranje kroz izradu geodetskih elaborata i rješavanje imovinsko pravnih odnosa.

Zakonska osnova – Zakon o gradnji (“Narodne novine” broj 153/13, 20/17, 39/19, 125/19), Zakon o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), Zakon o zemljišnjim knjigama (“Narodne novine” broj 63/19, 128/22, 155/23), Zakon o prostornom uređenju (“Narodne novine” broj 153/13, 65/17, 114/18, 39/19, 98/19, 67/23), Prostorni plan Općine Bistra- pročišćeni tekst (“Službeni glasnik Općine Bistra” broj 07/23 ).

Pokazatelj uspješnosti: broj sređenih imovinsko pravnih odnosa, broj izrađenih elaborata, broj izrađenih imovinsko pravnih dokumenata, broj evidentiranih nerazvrstanih cesta, postotak provedenog postupka urbane komasacije.

Obrazloženje – Sredstva u okviru ovog programa planirana su za geodetsko katastarske usluge, ulaganja u prostorno – plansku dokumentaciju kao i projektnu i ostalu dokumentaciju za izgradnju Općinskog centra, projektnu i ostalu dokumentaciju za izgradnju Žičare Sljeme – Bistra te intelektualne i geodetsko-katastarske usluge za provođenje Urbane komasacije.

Za 2025. godinu planirano je 103.700,00 eura.

Sredstva za realizaciju programa u 2025. godini planiraju se za sljedeću aktivnost i kapitalne projekte:

* ***Aktivnost: Geodetsko katastarske usluge– 33.000,00 eura,***
* ***Kapitalni projekt: Kapitalna ulaganja u prostorno-plansku***

***dokumentaciju – 38.000,00 eura,***

* ***Kapitalni projekt: Izgradnja Općinskog centra – 20.000,00 eura,***
* ***Kapitalni projekt: Žičara Sljeme – Bistra – 1.350,00 eura,***
* ***Kapitalni projekt: Urbana komasacija – 11.350,00 eura.***

**Program 1030: Upravljanje imovinom- 247.600,00 eura**

Cilj Programa - Osnovni cilj programa je investicijama u dugotrajnu imovinu izgraditi ili obnoviti prostore općine u cilju privođenja svrsi ili ponudi novih sadržaja za stanovnike općine, kao i ulaganje u nabavu nove opreme, te održavanje postojeće.

Posebnim ciljevima nastoji se dugoročno omogućiti kvalitetno i odgovorno upravljanje poslovnim prostorima u vlasništvu općine.

Zakonska osnova - Zakon o lokalnoj i područnoj (regionalnoj) samoupravi („Narodne novine“, br.  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o komunalnom gospodarstvu (“Narodne novine” broj 68/18, 110/18, 32/20 ), Zakon o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17 ).

Pokazatelj uspješnosti: broj održavanih poslovnih prostora, broj nabavljene opreme, broj rekonstruiranih objekata.

Obrazloženje - U okviru programa planira se tekuće i investicijsko održavanje objekata i zgrada, postrojenja i opreme u vlasništvu Općine Bistra, te ulaganje u nabavu nove opreme (eArhive, uredske opreme i namještaja, komunikacijske opreme, uređaja, strojeva i opreme za ostale namjene, računalnih programa, strategija, planova, provedbenih programa). Planiraju se i sredstva za procjene vrijednosti nekretnina u vlasništvu Općine, rekonstrukciju krovišta i uređenje potkrovlja na Društvenom domu Bukovje, izgradnju nadstrešnice u sklopu zgrade Općine i dogradnju sanitarnih čvorova na Društvenom domu u Kamenolomu. Cilj programa je osigurati financijska sredstva za uspješno održavanje postojeće opreme i objekata kako bi se osigurala njihova funkcionalnost i namjena, te kontinuirano ulagati u nabavu nove opreme i na taj način osigurati efikasnost u radu svih odjela i stručnih službi. Za ostvarenje ciljeva programa u 2025. godini planira se utrošiti 247.600,00 eura.

Sredstva za realizaciju programa u 2025. godini planiraju se za sljedeće aktivnosti i kapitalne projekte:

* ***Aktivnost: Održavanje objekata i zgrada – 127.500,00 eura,***
* ***Aktivnost: Održavanje postrojenja i opreme – 10.300,00 eura,***
* ***Aktivnost: Ulaganje u opremu općine – 48.800,00 eura,***
* ***Aktivnost: Nekretnine u vlasništvu Općine – 17.000,00 eura,***
* ***Kapitalni projekt: Rekonstrukcija krovišta i uređenje potkrovlja na***

***Društvenom domu Bukovje – 10.000,00 eura,***

* ***Kapitalni projekt: Izgradnja nadstrešnice – 24.000,00 eura,***
* ***Kapitalni projekt: Društveni dom na Kamenolomu – 10.000,00 eura.***

**Program 1024: Jačanje gospodarstva – 11.350,00 eura**

Cilj Programa - Osnovni cilj programa je konkurentno i inovativno gospodarstvo kroz poticanje obrtnika i malih poduzetnika na povećanje gospodarske aktivnosti ulaganjem u vlastiti posao.

Poseban cilj programa je jačanje poduzetničkog, obrtničkog i poljoprivrednog sektora na području Općine Bistra.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o udrugama ( „Narodne novine“ broj 74/14, 70/17, 98/19, 151/22 ), Uredba o kriterijima, mjerilima i postupcima financiranja i ugovaranja programa i projekta od interesa za opće dobro koje provode udruge („Narodne novine“ broj 26/15, 37/21 ), Zakon o poticanju razvoja malog gospodarstva (“Narodne novine” broj 29/02, 63/07, 53/12, 56/13, 121/16 ), Zakon o poljoprivredi (“Narodne novine” broj 118/18, 42/20, 127/20, 52/21, 152/22 ), Zakon o obrtu (“Narodne novine” broj 143/13, 127/19, 41/20 ).

Pokazatelj uspješnosti: broj zatraženih subvencija, broj financiranih programa ili projekata udruga u gospodarstvu, broj članova udruga.

Obrazloženje - Ciljevi koji se planiraju realizirati ovim programom su stvaranje preduvjeta za razvoj djelatnosti obrta, malih i srednjih trgovačkih društava i obiteljskih poljoprivrednih gospodarstava, stvaranje povoljnog poduzetničkog okruženja, te pružanje podrške u realizaciji početničkih inicijativa i projekata usmjerenih na gospodarstvo. Ovim programom osigurana su i sredstva za donacije udrugama u gospodarstvu. Za 2025. godinu planirano je ukupno 11.350,00 eura.

Sredstva za realizaciju programa u 2025. godini planiraju se za sljedeće aktivnosti:

* + ***Aktivnost: Razvoj gospodarstva – 3.800,00 eura,***
  + ***Aktivnost: Donacije udrugama u gospodarstvu – 7.250,00 eura,***
  + ***Aktivnost: Naknade članovima povjerenstva – 300,00 eura.***

**Program 1032: Potpora poljoprivredi - 23.200,00 eura**

Cilj Programa - Osnovni cilj programa je je konkurentno i inovativno gospodarstvo kroz poticanje razvoja poljoprivrede i razvoja malih obiteljskih poljoprivrednih gospodarstava na području Općine Bistra. Posebni ciljevi programa su jačanje poduzetničkog, obrtničkog i poljoprivrednog sektora kroz opstanak seoskih gospodarstava i razvoj seoskih prostora, te poticanje poljoprivredne proizvodnje.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o poticanju razvoja malog gospodarstva (“Narodne novine” broj 29/02, 67/03, 53/12, 56/13, 121/16 ), Zakon o poljoprivredi (“Narodne novine” broj 118/18, 42/20, 127/20, 52/21, 152/22), Zakon o poljoprivrednom zemljištu (“Narodne novine” broj 20/18, 115/18, 98/19, 57/22 ).

Pokazatelj uspješnosti: broj zatraženih subvencija, broj održavanih poljoprivrednih zemljišta, postotak provedbe programa zaštite divljači na području Općine Bistra.

Obrazloženje - Ciljevi koji se planiraju realizirati ovim programom su stvaranje preduvjeta za razvoj djelatnosti obiteljskih poljoprivrednih gospodarstava, stvaranje povoljnog poduzetničkog okruženja, pružanje podrške realizaciji početničkih inicijativa i projekata usmjerenih na razvoj poljoprivrede, te provođenje Programa zaštite divljači na području Općine Bistra.

U Proračunu za 2025. godinu ti se rashodi planiraju u iznosu od 23.200,00 eura.

Sredstva za realizaciju programa u 2025. godini planiraju se za sljedeću aktivnost:

* + ***Aktivnost: Poticajne mjere u poljoprivredi – 23.200,00 eura.***

**Program 1026: Organiziranje i provođenje zaštite i spašavanja- 137.310,00 eura**

Cilj Programa - Osnovni cilj programa zaštite i spašavanja je zadovoljavanje potreba stanovnika Općine Bistra za provedbom preventivnih mjera zaštite od požara i eksplozija, gašenje požara i spašavanje ljudi i imovine ugroženih određenim nezgodama i opasnim situacijama, te omogućavanje redovne djelatnosti vatrogasne službe i razvijanje dobrovoljstva i humanitarnog djelovanja.

Posebni cilj programa je stvaranje uvjeta za kvalitetno i efikasno djelovanje protupožarne i civilne zaštite s ciljem pružanja sigurnosti stanovništvu općine.

Zakonska osnova - Zakon o Hrvatskoj gorskoj službi spašavanja („Narodne novine“ broj 79/06, 110/15 ), Zakon o vatrogastvu (“Narodne novine” broj 125/19, 114/22, 155/23 ), Zakon o zaštiti od požara (“Narodne novine” broj 92/10, 114/22 ), Zakon o sustavu civilne zaštite (“Narodne novine” broj 82/15, 118/18, 31/20, 20/21, 114/22 ).

Pokazatelj uspješnosti: broj dobrovoljnih vatrogasaca uključenih u rad DVD-a, broj članova civilne zaštite, broj pruženih intervencija.

Obrazloženje - Program obuhvaća aktivnosti provođenjem kojih se stvaraju preduvjeti za djelovanje i uspostavu sustava zaštite i spašavanja na području općine, s ciljem financijskog poticanja sustava civilne zaštite i zaštite i spašavanja kroz aktivnosti Gorske službe spašavanja, te pružanja protupožarne zaštite financiranjem djelovanja DVD-a Bistra. Sredstva u okviru ovog programa planirana su u iznosu od 137.310,00 eura.

Sredstva za realizaciju programa u 2025. godini planiraju se za sljedeće aktivnosti:

* + ***Aktivnost: Civilna zaštita – 8.100,00 eura,***
* ***Aktivnost: Protupožarna zaštita – 128.330,00 eura,***
* ***Aktivnost: Zaštita i spašavanje – 880,00 eura.***

***RAZDJEL 003 – JEDINSTVENI UPRAVNI ODJEL***

***Glava 00302 – Dječji vrtić Kapljica – 3.325.282,93 eura***

***Proračunski korisnik 42848 Dječji vrtić Kapljica***

Dječji vrtić Kapljica je javna ustanova koja u okviru djelatnosti ranog i predškolskog odgoja i obrazovanja ostvaruje programe njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi na području Općine Bistra. Osnivač vrtića je Općina Bistra. Djelatnost je organizirana u 11 odgojno – obrazovnih skupina u redovitom programu i 1 skupini programa predškole. U vrtiću se provode i kraći programi različitog sadržaja ovisno o interesima i potrebama djece i roditelja (jezični, sportski, glazbeni ).

Broj upisane djece u redovitom 10-satnom program različit je tijekom pedagoške, odnosno kalendarske godine i kreće se između 200 do 230 djece u dobi od navršene prve godine života do polaska u osnovnu školu.

U 2024. godini započeti su radovi na najznačajnijem kapitalnom projektu “Izgradnja Područnog vrtića Kapljica” u Poljanici Bistranskoj u Severskoj ulici. Temeljem poziva na dodjelu bespovratnih sredstava “Izgradnja, dogradnja, rekonstrukcija i opremanje predškolskih ustanova” sa Ministarstvom znanosti i obrazovanja potpisan je Ugovor o dodjeli bespovratnih sredstava za projekte koje se financiraju iz Mehanizma za oporavak i otpornost na iznos 726.259,21 eura. Predviđeni troškovi izgradnje i opremanja novog vrtića iznose oko 2.900.000,00 eura. Projekt će se financirati iz sredstava kredita HBOR-a u iznosu od 2.140.000,00 € i iz vlastitih proračunskih sredstava ( Opći prihodi i primici ). Planirani rok izgradnje i opremanja Područnog vrtića Kapljica je listopad 2025. godine kako bi u studenome 2025g. vrtić započeo s radom. Područni vrtić Kapljica imati će kapacitet za smještaj 4 skupine djece. Zbog preopterećenosti kapaciteta skupina, planirano je preseljenje 2 skupine iz centralnog vrtića u područni, dok bi se 2 nove skupine djece upisale prilikom početka rada područnog vrtića.

U Vrtiću je s danom 06.11.2024. godine ukupno zaposleno 40 djelatnika: ravnatelj, stručni suradnik pedagog, stručni suradnik edukacijski rehabilitator, zdravstveni voditelj, 23 odgojitelja, voditelj računovodstva, tajnik, administrativno-računovodstveni djelatnik, 2 kuharice, 1 pomoćna kuharica, 4 spremačice, 2 pomoćna djelatnika za njegu, skrb i pratnju i 1 domar.

Planira se dodatno zapošljavanja 8 djelatnika u 2025. godini u Područnom vrtiću Kapljica i to: 4 odgajatelja, 1 pomoćna kuharica, 2 spremačice i 1 domar.

**Program 1009: Dječji vrtić Kapljica -3.325.282,93 eura**

Svrha Programa - Osnovni cilj programa je unapređenje društvenih djelatnosti i kvalitete života stanovnika na način da se osigura sufinanciranje i uvjeti za smještaj djece od strane Općine Bistra u Dječjem vrtiću Kapljica u Poljanici Bistranskoj i Područnom vrtiću u Severskoj ulici.

Posebni ciljevi programa su izgradnja i opremanje infrastrukture za predškolsko obrazovanje i na taj način uključivanje što većeg broja djece u organizirane primarne i dodatne programe dječjeg vrtića, čime se iskazuje briga o djeci, te kvalitetno provođenje programa njege, odgoja i naobrazbe djece predškolskog uzrasta.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o proračunu (“Narodne novine” broj 144/21), Zakon o predškolskom odgoju i obrazovanju (“Narodne novine” broj 10/97, 107/07, 94/13, 98/19, 57/22, 101/23), Zakon o ustanovama (“Narodne novine” broj 76/93, 29/97, 47/99, 35/08, 127/19, 151/22), Statut Općine Bistra (“Službeni glasnik Općine Bistra” broj 2/21 ).

Pokazatelj uspješnosti: broj upisane djece u redovni program, broj dodatnih programa, broj upisane djece u dodatatne programe, vrijednost opreme dječjeg vrtića, postotak izgrađenosti novog vrtića.

Obrazloženje - Programom se planira financiranje redovne djelatnosti Dječjeg vrtića Kapljica i Područnog vrtića Kapljica, ulaganje u uređenje okoliša vrtića, ulaganje u opremu vrtića, te ulaganje u izgradnju i opremanje novog Područnog vrtića Kapljica.

U okviru ovog programa planirana su ukupna financijska sredstva u iznosu od 3.325.282,93 eura.

Cilj programa je osigurati uvjete pružanja predškolskog odgoja i poboljšati postojeće uvjete smještaja djece kroz ulaganja u kapitalne projekte.

Sredstva za realizaciju programa u 2025. godini planiraju se za sljedeće aktivnosti i kapitalne projekte:

* + ***Aktivnost: Financiranje redovne djelatnosti Dječjeg***

***vrtića Kapljica – 1.351.797,93 eura,***

* + ***Aktivnost: Financiranje redovne djelatnosti Područnog***

***vrtića Kapljica – 119.885,00 eura,***

* + ***Kapitalni projekt: Uređenje okoliša – 3.000,00 eura,***
  + ***Kapitalni projekt: Kapitalna ulaganja u opremu vrtića – 9.600,00 eura,***
  + ***Kapitalni projekt: Izgradnja Područnog vrtića Kapljica– 1.841.000,00 eura.***

***RAZDJEL 003 – JEDINSTVENI UPRAVNI ODJEL***

***Glava 00303 – Općinska Knjižnica Bistra – 103.690,00 eura***

***Proračunski korisnik 43302 Općinska knjižnica Bistra***

Općinska knjižnica Bistra je, prema usvojenim načinima podjela knjižnica, narodna knjižnica koja djeluje kao samostalna javna ustanova. Osnivač knjižnice je Općina Bistra. Općinsku knjižnicu Bistra čini: služba za nabavu i obradu knjižnične građe, posudbeni odjel s čitaonicom, dječji odjel s igraonicom, zaštićeni fond i AV zbirka. Knjižnica ima zaposlene dvije djelatnice, ravnateljicu i diplomiranu knjižničarku.

**Program 1016: Općinska Knjižnica Bistra- 103.690,00 eura**

Cilj Programa - Osnovni cilj programa je unapređenje društvenih djelatnosti i kvalitete života stanovnika općine.

Poseban cilj programa je zadovoljavanje kulturnih potreba stanovnika Općine Bistra kroz omogućavanje redovnog rada Općinske knjižnice Bistra, te povećanje standarda pruženih usluga kroz kontinuirana kapitalna ulaganja u nabavu knjižne građe i ostale opreme.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o knjižnicama i knjižničnoj djelatnosti (“Narodne novine” broj 17/19, 98/19 ), Zakon o ustanovama (“Narodne novine” broj 76/93, 29/97, 47/99, 35/08, 127/19, 151/22), Zakon o financiranju javnih potreba u kulturi („Narodne novine“ broj 47/90, 27/93, 38/09 ).

Pokazatelj uspješnosti: broj korisnika knjižnice, broj knjižne građe, broj održanih književnih susreta, broj održanih radionica.

Obrazloženje - Sredstva u okviru ovog programa osigurana su s namjenom financiranja redovne djelatnosti Općinske knjižnice, te nabave, čuvanja i zaštite knjižnične građe. Cilj programa je zadovoljenje kulturnih potreba stanovnika Općine Bistra uz povećanje standarda usluga na području knjižnične djelatnosti, omogućavanje pristupačnosti knjižne građe i informacija korisnicima prema njihovim zahtjevima i potrebama. Za realizaciju ciljeva programa u Proračunu za 2025. godinu planirano je 103.690,00 eura.

Sredstva za realizaciju programa u 2025. godini planiraju se za sljedeću aktvnost i kapitalni projekt:

* ***Aktivnost: Financiranje redovne djelatnosti Općinske***

***knjižnice Bistra – 81.280,00 eura,***

* + ***Kapitalni projekt: Kapitalna ulaganja u opremu i knjige – 22.410,00 eura***

***RAZDJEL 003 – JEDINSTVENI UPRAVNI ODJEL***

***Glava 00304 – Kulturno–turistički centar Bistra – 165.650,00 eura***

***Proračunski korisnik 54296 Kulturno-turistički centar Bistra***

Općinsko vijeće općine Bistra je na sjednici održanoj 11. srpnja 2024. godine donijelo Odluku o osnivanju ustanove u kulturi ”Kulturno-turistički centar Bistra”.

Kulturno-turistički centar Bistra je javna ustanova u kulturi za trajno obavljanje djelatnosti u kulturi, te organiziranje aktivnosti i manifestacija u realizaciji javnih potreba u kulturi od interesa za Općinu Bistra. Kulturno-turistički centar Bistra sastavni je dio koncepta „Obnova zgrade stare škole i kulturno-turistička revitalizacija kroz ITU mehanizam – „Ekomuzej Bistra“ koji predstavlja mjesto valorizacije i prezentacije društvene i tradicijske kulture, te povijesti Bistre i bliže okolice kroz koncept kulturnog krajolika.

Ustanova ima imenovanu privremenu ravnateljicu i u tijeku je postupak zapošljavanja dvoje djelatnika, ravnatelja / ravnateljice ustanove i asistenta- suradnika.

**Program 3033: Kulturno – turistički centar Bistra- 165.650,00 eura**

Cilj Programa - Osnovni cilj programa je unapređenje društvenih djelatnosti i kvalitete života stanovnika i turističko brendiranje općine.

Poseban cilj programa je zadovoljavanje kulturnih potreba stanovnika Općine Bistra kroz omogućavanje redovnog rada ustanove u kulturi Kulturno-turistički centar Bistra, te povećanje standarda pruženih usluga kroz kontinuirana kapitalna ulaganja u nabavu muzejske građe i ponudu popratnih sadržaja.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o muzejima (“Narodne novine” broj. 61/18, 98/19, 114/22, 36/24), Zakon o ustanovama (“Narodne novine” broj 76/93, 29/97, 47/99, 35/08, 127/19, 151/22), Zakon o kulturnim vijećima i financiranju javnih potreba u kulturi („Narodne novine“ broj 83/22 ), Zakon o turizmu (”Narodne novine” br. 156/23 ).

Pokazatelj uspješnosti: broj posjetitelja muzeja, broj muzejskih eksponata, broj organiziranih edukacija, radionica i ostalih kulturnih događanja (priredbi, koncerata, promocija, manifestacija, tečajeva, tribina), broj organiziranih dramskih, glazbeno – scenskih, lutkarskih i drugih scenskih dijela, broj otisnutih časopisa, publikacija, knjiga i brošura, karata, plakata, kataloga i sl.

Obrazloženje - Završetak najznačajnijeg kapitalnog projekta u kulturi sufinanciranog sredstvima Europske unije „Obnova zgrade stare škole i kulturno-turistička revitalizacija kroz ITU mehanizam – „Ekomuzej Bistra“, bio je krajem 2023. godine. Općina Bistra je u 2024. godini osnovala ustanovu Kulturno-turistički centar Bistra koja postaje treći proračunski korisnik Općine Bistra. U 2025. godini planiraju se sredstva za financiranje redovne djelatnosti Kulturno-rurističkog centra Bistra za plaće i ostale rashode za zaposlene, materijalne rashode, energiju, rashode za obilježavanja Dana Bistre, rashode za usluge, rashode za uredsku opremu i namještaj, suvenire, promidžbu i informiranje te kulturno – umjetnička događanja.

Za realizaciju ciljeva iz ovog programa u Proračunu za 2025. godinu planirano je 165.650,00 eura.

Sredstva za realizaciju programa u 2025. godini planiraju se za sljedeću aktvnost:

* ***Aktivnost: Redovna djelatnosti Kulturno-turističkog centra Bistra – 165.650,00 eura.***

**PREDSJEDNIK OPĆINSKOG VIJEĆA**

**Krešimir Gulić**